
Principiul libertății individuale 
si a celei politice stă înrădăcinat 
în credința nestinsă despre egala 
îndreptăţire a  întregulului neam 
omenesc. 

CE ESTE TRANSILVANIA ?* 


Pentru România, provincia aceasta este sâmburele (nucleul) țării 
întregi. Harta de față o dovedește oricui. 

Fără Transilvania, România ar fi ca Franţa lipsită de Auvergne 
ori de basinul Parisului si L'île de France; sau ca Rusia fără ținutul 


l 


TRANSILVANIA 





Fig. 1. — Pata albă din mijloc arată locul Transilvaniei. Partea neagră 
dimprejur reprezintă restul statului român 


Moscovei, ca să luăm un exemplu dela Apus și altul din Răsăritul 
continentului european; ori ca Italia fără Latium și Toscana, spre a 
pomeni exemplul cel mai cunoscut din istoria universală. 

Afirmarea aceasta se întemeiază pe următoarele dovezi. 


1 Intrebarea se îndreaptă către cei în stare să vadă şi dincolo de marginile 
țării şi neamului lor. 

TRANSILVANIA ESTE CENTRUL, OROGRA FIC AL PĂMÂNTULUI 
ROMÂNESC 


Corona montium 


Cine privește harta Europei vede îndată că arcul Carpaţilor încinge 
miezul României, cum înconjoară zidul o cetate rotundă, Incă din 
vechime, geografii și istoricii observaseră că e aici o cunună de munți 
(corona montium). 

Cetatea iese cu atât mai bine la iveală, cu cât la răsărit de Carpați 
se întinde o stepă uriașă, care se prelungește până în Siberia și în pu- 
stiile Mongoliei. De aceea, geografii privesc cetatea numită Transilvania 
ca cel mai înaintat « bastion al Europei în fața Asiei » 1, Incă dinainte 
de războiul mondial, un învățat geograf, împărțind fața planetei în 
regiuni naturale, găsise că Rusia, stăpânitoarea acelei imense câmpii, 
ar fi mai potrivit să se numească «Marea Siberie» (Gross-Sibirien). 

In adevăr, cine cercetează mai de aproape scoarța pământului, 
clima, râurile, vegetația, rasa oamenilor, geografia politică și istoria, 
își dă seama că adevăratul hotar între Europa si Asia nu se află la 
munții Urali, ci pe istmul dintre Marea Neagră și Baltica, La Apus de 
istmul ponto-baltic, se întinde un ținut foarte variat ca aspect: cu 
munţi, dealuri, coline, mici podișuri și câteva petece de câmpie, In 
această parte a Europei, omul s'a așezat de timpuriu în chip statornic 
si a putut desvolta o civilizație și o cultură temeinică. Din contra, 
spre răsărit de istmul amintit se întinde cea mai largă câmpie a pla- 
netei; ea a devenit patria nomadismului. Invaziile s'au ținut aici lanț, 
dela vechii Sciti și Huni până la Tätarii care, chiar în mijlocul secolului 


a 


al XVIII-lea, ajungeau cu prädäciunile lor până în Carpaţi. 


1 Petermann's Mitteilungen, 1912, p. 3. 

Asa dar, Transilvania, ca sâmbure al cetății carpatice si ca ase- 
zare geograficä, formeazä cu adevärat ultimul bastion al Europei în 
fața « Marei Siberii ». 

Dar, în același timp, ea formează și centrul sistemului orografic 
al Carpaţilor românești. 

In adevăr, din peninsula iberică până în Marea Neagră, munţii 
se leagă unii de alții ca niște ghirlande frumos arcuite. Fi formează 
un fel de familie — e cea mai tânără generație de munţi în continentul 
european. (De aceea, culmile lor sunt cele mai înalte și mai întregi). 





Fig. 2. — Transilvania este sâmburele orografic al pământului românesc 


In Carpaţi, se vede foarte bine cum încretirea scoarței a făcut să 
crească mereu muntele, adăogându-și brâne spre câmpia dela gurile 
Dunării. Harta însăși arată lămurit cât de organic este legat sâmbu- 
rele Transilvaniei de cutele care s'au adäogat mai târziu, formând 
împrejurul ei zidul înconjurător. (Geologii și geografii au temeiuri să 
creadă că zidul sporește aci și azi). 

Din contra, dacă ar scoate cineva din hartă regiunea ocupată de 
Transilvania, s'ar turbura îndată toată arhitectura Carpaţilor româ- 
nești. In schița alăturată (fig. 3), pata albă din mijloc arată cum s'ar 
înfățișa pământul României, dacă ar înlătura cineva sâmburele țării. 
Arcurile munților ar fi rupte; ar dispărea, între altele, tot lanțul vul- 

canic, care a căptușit spatele Carpaţilor răsăriteni, după ridicarea 
zidului prin incretirea scoarței, însoțită de izbucnirea lavelor. 


* 


Dar ca să vedem si mai bine ce însemnează nucleul Transilvänean 
față de restul pământului locuit de Români, trebue să mai observăm 
ceva: exemplara simetrie arhitectonică a cetății carpatice: 

Fig. 3. — Carpații — fără ținutul Transilvaniei 


I. La mijloc, aflăm un podiş mijlociu (cam 500 m peste nivelul 
mării). 

2. De jur împrejur, o cunună de munți mijlocii, înălțându-se cu 
vreo I.000—I.500 m deasupra podișului central. (Cel mai înalt pisec 
al Carpaților româneşti întrece prea puțin jumătatea lui Mont-Blanc). 

3. La poalele munților, urmează o cunună de dealuri şi alta de 
coline ce se pierd ușor spre câmpie. 

4. In sfârșit, la marginea câmpiei, aflăm un rotund chenar de ape: 
Tisa, Dunărea, Marea și Nistru (ca șanțurile pline cu apă, dimprejurul 
cetăților de odinioară). 

O îmbinare atât de armonioasă a elementelor reliefului nu știm 
să se mai poată găsi undeva pe toată fața pământului. Un erudit geo- 
graf și cartograf elvețian, încântat de această minunată simetrie a 
formelor plastice în Carpaţi si în regiunile învecinate, a exprimat încă 

de acum 30 de ani, dorința să deseneze cineva o hartă model, luând 
ca temă pământul românesc. 

«O hartă murală, lucrată cu preciziune matematică și executată 
cu atâta măestrie artistică, încât să pară mati degrabă un peisagin decât 
un desen geometric, ar fi pentru România de un folos incalculabil... 
Căci unde mai găsim o ţară, al cărui teren să prezinte contraste mai 
ispititoare si variatiuni mai bogate decât în România?... Mai întâiu, 
Carpaţii — o linie frumos arcuită. La mijloc, podișul Transilvaniei ocolit 
de munţi, din care podiș, unele râuri ies străbătând zidul stâncilor si 
coboară pe calea cea mai scurtă spre Dunăre. 

«Apoi munții se prelungesc cu un brâu de dealuri. Și pentru ca 
varietatea terenului să fie și mai pronunțată, avem între Muntenia 
și Moldova, câmpia măreață a Bărăganului. Totodată trece prin țară 
și cel mai mare fluviu al Europei Centrale, având în albia sa nume- 
roase insule si îngrădind cu ramificatiile sale enorme regiuni bältoase, 
apoi formând la gurile lui o deltă croită cu o preciziune matematică, 
In fine, mai avem și o porțiune de 
mare, mărginită de un țărm cât se 
poate de variat. 

«Toate aceste elemente se pot 
întruni cartografic intro icoană 
plină de variație, dar și de uni- 
tate » 1. 

Atât de firească este unitatea 
orografică a Statului Român, încât 
învățatul geograf și cartograf și-a 
exprimat încă înainte de războiul 
mondial părerea ca harta României Fig. 4. — Sigiliul Societăţii Regale 
de atunci să cuprindă numaidecât de Geografie din România 
și « Basarabia (răpită de Ruși la 
1812), Bucovina (smulsă de Austriaci la 1774) si Transilvania (cotropitä 
de Unguri) pärfi care stau în cea mai strânsă legătură cu regatul român 
şi din punct de vedere istoric şi cultural », nu numai geografic. 

Prevederile omului de știință s'au împlinit, după războiul mondial. 
Provinciile românești, ocupate de străini, au fost realipite țării româ- 
nești, iar cartograful cel îndrăgostit de hărți artistice, după « maniera 
elvețiană », a văzut realizată dorința sa. Harta murală a României 
de azi, așezată pe păretele unei școli, face impresia unui adevărat tablou ; 
la mijloc lumina glăbuie a podișului central; de jur împrejur, rama 





1 Raymund Netzhammer, Viitoarea hartă a României, Buc., 1910. 

întunecată a munților acoperiți cu păduri, apoi un crescendo de lumină 
în gama dealurilor şi a colinelor tot mai mărunte; și iarăși, o nouă gamă, 
dela verdele slab al câmpiei de lângă Carpaţi, până la verdele tot mai 
intens din lunca Dunării și din Deltă, continuată cu albastrul mării 
din ce în ce mai intens spre adâncime. Simetria formelor este pusă 
în evidență și prin armonia culorilor. 

Un alt geograf a comparat imaginea aproape rotundă a României 
cu o medalie. Sigiliul « Societății geografice române », întemeiată de acum 
trei sferturi de veac de Carol I, « Domnul Românilor », cuprinde chiar 
harta ţării în miniatură. 

Cu drept cuvânt, așa dar, Transilvania ne apare ca sâmburele unui 
întreg orografic, ale cărui părți se îmbină în chip organic. 

Intre stepa rusească si «pusta » sau stepa ungurească, cetatea car- 
patică se înalță ca o individualitate de sine stătătoare, «ca o unitate 
fizico-geografică deosebită », după cum recunoștea un erudit geograf 
ungur Dr. Cholnoky Jens, încă din 1915. 

II 


TRANSILVANIA ESTE CENTRUL REGIUNII CU 


CLIMAT DACIC 
Climat de tranziție 


In ce privește temperatura, vânturile şi ploile, România ocupă o 
răscruce climatică. Aci se face trecerea dela clima continentală (exce- 
sivă) a Rusiei spre clima temperată a Europei centrale, unde se arată 
încă influența binefăcătoare a Oceanului Atlantic (Gulf-stream). 

In linii mari, lucrul se prezintă așa: 

La miazăzi, se simte în oarecare măsură climatul mediteranian. (In 
colțul dela Sud-Vest, vița de vie poate rămânea neîngropată în tim- 
pul iernei; sunt şi unele păduri de castani dulci; câteva pâlcuri ajung 
până în marginea nordică a Transilvaniei, la Baia-Mare). 

Spre marginea dela miazănoapte, clima se apropie de a țărilor de 
lângă Baltica. 

La apus, predomină influența câmpiei uscate (pusta ungurească), 
iar la răsărit, a stepei ruseşti, înghețată peste iarnă (Crivätul) si dogo- 
rită în timpul verii. 

De aceea, în loc de « climat danubian » cum l-au numit unii, numele 
cel mai nimerit pentru stările atmosferice ale acestui ținut de tranziție, 
cu patru fațade climatice, este acela de climat dacic!; deoarece cauza 
acestui mozaic meteorologic este așezarea, forma şi înălțimea Carpaților, 
iar nu Dunărea, al cărui izvor e aproape de Rin şi care este ea însăși nu 
cauza, ci efectul mai multor nuanţe de climă, după țările prin care trece, 
înainte de a intra în România. 


1 Termenul « getic », propus altădată, ar putea deștepta ideia că acest aspect 
se leagă numai de ceea ce geologii numesc € Depresiunea geticäs. Altfel, 
apelativele Get şi Dac sunt sinonime, numind acelaș popor în două limbi 
deosebite (Sirabo). 

Cetatea carpatică este așa dar o regiune de tranziție, al cărui centru 
îl formează Transilvania. cine privește harta liniilor de egală ampli- 
tudine anuală va observa îndată că cea din mijloc (25) urmează o 





direcţie aproape verticală, ca a meridianului, dovadă că aci, în Transil- 
vania, e zona de echilibrare a mozaicului climatic. 

TRANSILVANIA ESTE CENTRUL SISTEMULUI HIDROGRAFIC 
AL ROMÂNIEI 

După cum Elveţia este « casa apelor » 

Europei, Transilvania este casa apelor 
României 


Râurile arată mai bine decât orice că Transilvania este cu adevărat 
sâmburele țării româneşti. Ca spifele unei roți, aşa se resfirä apele din 
podișul transilvănean şi din cununa munților ce-l înconjoară. Orice hartă 
fizică a României poate dovedi îndată lucrul acesta. Priviţi râurile 
mai însemnate din schița de la pagina 5. 

Someşul (vechiul Samus al Daciei lui Traian) iese din ocolul mun- 
ților, îndreptându-se câtre miazănoapte, ca şi cum ar apuca spre Marea 
Baltică. Aproape toate apele lui sunt adunate numai din Transilvania, 
prin cele două ramuri gemene (Someșul Mare si Mic), culegând izvoa- 
rele si pâraiele dinspre răsărit și dinspre munții Apuseni, spre a cobori 
apoi în câmpia joasă a Tisei. 

Mureşul (anticul Maris) adună si el aproape toată apa numai din 
Transilvania, de unde o scoate spre Apus; în câmpie, nu mai primește 
niciun afluent. 

Jiul (al cărui afluent Motru ne amintește pe dacicul Amutrium), 
întocmai ca si Someşul, prin două ramuri adună ape transilvane, apoi 
sparge zidul carpatic, spre miazăzi, ca să ajungă mai repede la Dunăre, 

Oltul (vechiul Aluta) e pe jumătate râu transilvănean. El unește 
două țări cu acelaș nume, una dincolo, alta dincoace de lanțul cel mai 
înalt al Carpaţilor: Tara Oltului sau a Făgărașului, și Oltenia, adică 
ținutul dintre Olt, Dunăre și munți; apoi puternicul râu străbate pe 
de-a-'ntregul zidul Carpaţilor până aproape de temelie, ca să-și deschidă 
un drum scurt câtre miazăzi. 

Singur Argeșul (Ordessos sau Argessos al lui Herodot) nu primește 
apă din Transilvania. 

Buzăul (anticul Mouseos) are izvoarele sale tot în Transilvania, 
așa că e silit să taie întregul lanț carpatic, spre a cobori către răsărit, în 
câmpia dunăreană. 

Trotuşul şi Bistriţa, doi dintre afluenții săi mai însemnați ai Sire- 
tului (în vechime Hierasus) au izvoarele lor tot în munţii Transilvaniei. 

Prutul (odinioară Pyretos) vine tot din munți. 

Astfel, râurile României se resfirä din mijlocul țării spre toate 
punctele cardinale, făcând un fel de «ciclon de ape». Cu drept cu- 
vânt, Transilvania este pentru hidrografia României o adevărată « casă 
a apelor ». Cine ar șterge din hartă râurile Transilvaniei ar face din 
hidrografia României o absurditate: ar lăsa aproape toate râurile fără 
izvoare. 

Provincia din mijlocul statului român este așa dar centrul hidro- 
grafic al întregului sistem de râuri cari au sculptat și sculptează pământul 
românesc, 

TRANSILVANIA ESTE CENTRUL ETNOGRAFIC, ANTROPO- 
GEOGRAFIC ȘI ISTORIC AL POPORULUI ROMÂN 


Transilvania a fost din antichitate 
până azi vatra neamului legat de 
Carpaţi 


Dovada cea mai bună este tot harta. Schița alăturată înfăţişează 
întinderea elementului românesc între Tisa, Dunăre, Marea Neagră și 


BULGARIA 





Fig. 6. — Întinderea neamului românesc legat de Carpaţi 


Nistru (lăsând la o parte numai Românii din Albania, Grecia și alte 
regiuni ale peninsulei Balcanice). 

Dacă am lăsa albă suprafața Transilvaniei (vezi figura 3), neamul 
românesc s'ar asemăna cu o roată căreia i-ar lipsi spitele și butucul din 
mijloc, rămânând numai cu obezile. Ce înțeles ar avea o astfel de imagine? 
Există undeva pe fața planetei un neam așezat pe pământul său în chip 
de cerc, adică lăsând neocupat tocmai mijlocul spațiului geografic pe care 
îl locueste? Se poate închipui o epidermă, fără corpul care a produs-o? 

In realitate, neamul românesc, cum se vede din harta etnografică 
alăturată, ocupă un ținut aproape rotund. Imaginea sa cartografică se 
asemăna cu un disc, iar cât privește petele albe, ele reprezintă câteva 
insulițe alogene, adică foarte puțin, față de blocul românesc — mai ales 
dacă ținem seama că ele nu sunt nici de acelaşi neam, nici nu vorbesc 
aceeaşi limbă, nici n'au aceeaşi confesiune, si stau risipite mai mult la 
periferie. 

Așa dar, Transilvania este centrul României nu numai din punct 
de vedere orografic, climatic și hidrografic, ci și din punct de vedere 
etnografic, antropogeografic şi istoric, cum arată mai de aproape faptele 
ce urmează. 

A) Fapte etnografice. De două mii și mai bine de ani, de 
când istoria ne-a păstrat știință despre vieata oamenilor din acest colț 
al Europei, invaziile au fost aci foarte numeroase. 

In evul mediu, barbarii s'au îmbulzit pe aici unii peste alții: unii 
veneau, prădau și plecau repede ; alții mai poposeau, roind însă după 
jaf până în apusul Europei (Attila). In deosebi, câmpia dintre genun- 
chiul Carpaţilor și cotul cel din urmă al Dunării a fost sleaul cel mai 
umblat al năvălitorilor. Cu drept cuvânt, a fost numit « Poarta invazii- 
lor », iar un cronicar român a caracterizat poziția geografică astfel; 
pământul românesc a fost așezat «în calea räutätilor »! 

Totuși, în mijlocul valurilor, a rămas ceva neclintit: neamul legat 
de Carpaţi. Incă din antichitate, geografii și istoricii băgaseră de 
seamă că localnicii se tin de țara lor, cum se ține copacul cu rădăcinele 
de pământ, (inhaerent montibus Daci). Iar urmașii Dacilor au făcut 
la fel. Avem o dovadă dintre acelea pe care niciun om cu judecată 
n'o poate tăgădui: Columna lui Traian ne arată și azi în mijlocul 
Romei scenele vieții carpatice de acum două mii de ani. Intre altele, 
ea ne dă o dovadă pipăită că Dacii din epoca cuceririi romane aveau 
acelaşi pori ca țăranii Transilvaniei de azi. Nicăieri în Europa, populația 
rurală n'a păstrat costumul dela începutul erei creștine, cum s'a întâm- 
plat aci, în Carpaţi. Etnograful, arheologul și istoricul poate găsi în Româ- 
nia actuală comentarul cel mai lămurit al scenelor de pe columna ridi- 
cată la sfârşitul războaielor cu Dacii. Incepând cu sandala (opinca) legată 
cu ate ori curele de talpa piciorului, până la cămașa lungă si largă, încinsă 

la mijloc cu o curea, până la părul lung (comati) păstrat încă la bătrâni, 
asemănarea e deplină între vechii Daci și urmașii lor de azi. 

Mai departe, vom însira și alte fapte de caracter etnografic. Aci 
am pus înainte unul singur — îmbrăcămintea, fiindcă poate fi verificat 
nu numai de oamenii de știință, ci și de orice călător care străbate Ro- 
mânia. De altfel, chiar vorba a îmbrăca — imbräcare amintește tocmai 
haina specială care acoperea 
picioarele Dacilor. Ca şi 
Gallii, ei purtau bracae, 
un fel de ițari lungi, necu- 
noscufi în țările mai calde 
dimprejurul Mediteranei. 
«A se îmbrăca » (s'habiller, 
sich ankleiden...) însem- 
nează acum în limba română 
acoperirea corpului întreg, 
nu numai a picioarelor. Cu 
acest nou înțelest, poporul 
român a păstrat însă şi ve- 
chiul veșmânt, si numele lui 
de acum două mii de ani. 

B) Fapte antro- 
pologice. Antropologii 
nu cunosc nicăiri rase pure. 
Sunt însă regiuni cu popu- 
latii arhaice, relativ mai 
apărate de amestec. Așa e 
cazul și în Carpați. 

Pe câmpia ponto-cas- 
pică, mişcările nomazilor 
au fost atât de dese, încât Fig. 7. — Portul țăranilor dela munte 
putem spune că barbarii 
treceau uneori ca norii pe 
cer. Alte ori, stepa rămânea pe mari întinderi nelocuită. 

In secolul al XIII-lea si al XIV-lea, partea de miazăzi a Rusiei era 
aproape goală 2. Cu totul altfel se înfățișau lucrurile în cetatea muntoasă 
a Carpaţilor. Incă din epoca neolitică, populaţia acestei regiuni ajun- 
sese statornică, după cum se poate vedea din resturile așezărilor pre- 





1 bracatus. 
2 P, Milioukov, Essais sur la civilisation russe, Paris, 1901, p. 70. 

istorice, desgropate în timpurile din urmă (la Ariușd și aiurea). Local- 
nicii ajunseseră la o civilizație vrednică de admirat. In deosebi ceramica 
lor pictată este uimitoare. 
(Vase de dimensiuni mari 
şi împodobite cu ornamente 
polihrome nu face omul 
care trăiește dela mână 
până la gură și se mută 
din loc în loc). Atât casele, 
cât si uneltele și resturile 
de hrană dovedesc așezări 
statornice, rezemate pe lu- 
crarea pământului, pescuit, 
vânătoare și industrie cas- 
nică. 

Astfel stând lucrurile, 
nu era niciun motiv ca po- 
pulatia deprinsä cu mediul 
carpatic să părăsească acea- 
stă regiune. Iar mäsuräto- 
rile antropologice verifică 
această afirmare. Unul din- 
tre cei mai buni cunoscători 
ai poporului român, studi- 
ind indicele cefalic al local- 
nicilor, a ajuns la aceastä 
concluzie: 

«Nimic nu ne împie- 
decă să presupunem că 
locuitorii cari clădeau co- 
libele funerare din Mol- 
dova în epoca pietrei lus- 
truite n'ar fi aceiaşi pe 
care mai târziu istoricii an- 
tici i-au numit Daci sau 
Getil». 

Același savant afirmă că amestecul cu colonii aduși aici de Romani, 
după cucerirea Daciei, n'a putut șterge fondul primitiv al populaţiei 








1 Bug. Pittard, Étude sur l'indice cephalique en Roumaine avec un essais 
de répariition géographique de ce caractère, Bucarest, 1927, P. 92 $. u. 

străvechi. «Nu se vede a fi adus invazia romană si cucerirea lui Traian 
multă turburare în caracterele fizice ale națiunii dace, care mostenise 
ea însăși pe autohtoni ». Mai târziu, cunoscutul antropolog vienez, prof. 
Lebzelter, care a făcut întinse cercetări în Transilvania, a ajuns la un 
rezultat analog. 

Dar nu numai caracterele craniului, ci și ale sângelui ne duc la aceeași în- 
cheiere. Cercetările serologice ne arată că tulpina etnică, adică Dacii, for- 
mează azi elementul esențial al rasei 
Carpaticel. La ultimul congres inter- 
național de antropologie, specialiștii 
au formulat următoarea concluzie: 

«Les peuples de la Roumanie se 
groupent comme race sanguine, au- 
tour d'un noyau roumain qui se 
trouve spécialement dans le centre 
montagneux de la Transylvanie, 
riche en éléments européens. Les 
éléments de race sanguine indiquent 
jusqu’à un certain point notre ori- 
gine commune avec les autres peu- 
ples latins; ils se trouvent dans 
tous les pays qui appartenainent 
à l'empire romain». După indexul 
biologic al lui Hirschfeld, «les Rou- 
mains occupent comme structure de 
race sanguine un lieu intermédiaire Fig. o. — Vas preistoric descoperit 
entre les peuples latins et germani- de curând la poalele Carpaţilor 
ques de l’Europe de l'Ouest, d'une 
part, elles Slaves d'autre part, se différenciant des peuples du Balkan ». 

«Le fond européen (p) des Roumains des régions montagneuses est 
plutôt celui des populations des Alpes, de l'Italie du Nord, de la vallée du 
Rihn et de la Scandinavie... La proportion de la propriété p et q se 
trouve ici au niveau de celle de la race alpine et même de celle nordique ». 

Din contra, «la propriété asiatique augmente au dessus du niveau 
alpin vers le niveau mongoloïde chez tous les Slaves de l’alentour, spé- 
cialément chez les Polonais, Russes, chez les Hongrois, Tartares, en 
culminant chez les Hongrois de la région de Szegedin » 2. 





1 Cultura, Cluj, 1924, p. 225. 

2 Prof. Dr. Georges Popoviciu. Les races sanguines en Roumanie, al XVII-lea 
Congres International d'anthropologie et d'arheologie préhistorique, Bucarest, 
1939, p. 309, 312, 314, 316. 

Așa dar, la unitatea orografică și hidrografică a ținutului carpatic, 
se adaugă și unitatea antropologicä a rasei care îl locuieşte încă din 
timpurile preistorice. Prin urmare, ceea ce afirmase geograful german 
care considera cetatea Carpaţilor ca « bastionul Europei » în fața Asiei, 
se aplică si la populaţie. Cercetările serologice, ca si cele craniologice, 
dovedesc aci continuitatea unui străvechiu factor etnic: 

« Amestecul cu elemente aduse de colonizarea romană se simte mai 
mult în regiunea din Sud-Vest. Tipul mai brun al Românilor din Banat 
și Transilvania, precum si fizionomia lor mai meridională, arată o 
infiltrare venită din spre Mediterana, pe când tipul blond, dacic, apare 
mai lămurit în unele regiuni muntoase, mai izolate »1. In Apusul Tran- 
silvaniei, la Moti, « tipul blond este cel mai frecvent. Dacă găsești uneori 





Fig. 10. — Oale de tip arhaic, lucrate de țărani numai cu mâna 


părul castaniu, ochii rămân tot albaștri », iar în unele sate, o fată n'ar 
lua pentru nimic în lume un bărbat brun 2. Dar și în alte ținuturi tipul 
blond poate fi urmărit: foarte mulți copii au la început părul bălan, 
și abia mai târziu capătă o coloare mai închisă. (După adolescență, 
pletele sunt castanii ori negre, dar mustața bate încă spre blond). 
S'ar putea deci ca o cercetare mai amănunțită să scoată la iveală urme 
și mai numeroase de populaţie străveche. 

In orice caz, din faptele cunoscute până azi, rezultă că nici antro- 
pologia, nici preistoria nu ne arată să fi fost în regiunile carpatice vreun 
alt popor înainte de Daci, strămoșii poporului român. Continuitatea 


1 $. Mehedinţi, Le pays et le peuple roumain, Bucarest, 1927, p. 81. 

2 Dr. C. Velluda, Cercetări asupra grupurilor sanguine la Mofi (Academia 
Română, Mem. Sect. Științifice, Seria III, tom. XIV, Mem. 10) şi Florea Flo- 
rescu, Psichologia Moților, xenofobie si ideal rasial, Buc., 1940, p. 15. 

merge până în epoca neolitică. Si dacă lucrurile stau astfel, nu e nicio 
mirare că portul dacic s'a păstrat atât de bine în văile mai dosnice 
ale Carpaţilor. Muntele, ca si insulele, are însuşirea de a păstra nu numai 
unele vechi specii vegetale si animale (relicte), dar și populații si obi- 
ceiuri străvechi. (Irlanda a rămas până azi celtică din cauza insula- 
rității; Bascii în Pirinei si atâtea fragmente de neamuri în Caucaz, 
Himalaia, etc., sunt de asemenea « relicte etnice ». Tot astfel si Carpaţii 
au apărat insula lor etnografică de contopirea cu neamurile dimprejur). 

Fig. 11. — Regiunea din valea Mureșului: Deda, Petriș, Munţi, etc. 
cu ceramică lucrată de mână (nota d. Filimon) 


C) Fapte preistorice. Ca dovadă despre arhaismul populației 
carpatice si deci a stabilității sale excepționale, avem si alte fapte 
ușor de constatat. Un document cu deosebire semnificativ este ceramica 
rurală. In unele sate, anume feluri de mâncare nu se pregătesc în orice 
fel de vase, ci numai în oale sau tigăi lucrate cu mâna. Oalele acestea 
sunt modelate în chip foarte original: lutul se pregătește din argilă 
amestecată cu nisip, apoi se subtie ca aluatul, în forma unei funii destul 
de lungi, ca să ajungă pentru facerea unei oale. Procedarea e aceasta: 
se face mai întâi fundul, încolăcind mereu capătul, în chipul unui șarpe. 

După ce spirala fundului e destul de mare, funia de lut urmează mai 
departe încolăcirea, înălțând mereu spirala, spre a face și pereții oalei, 
până ce ajunge la gură. Vasul, se înțelege, nu-i tocmai simetric, 
de aceea olarul îl mai netezește cu degetele, apoi îi adaugă și două 
toarte. (Dimensiunile sunt variabile: dela o ulcică de băut, până la 
« oloae » care pot să cuprindă 10—15 litri de apă). 

Nu numai atât. Alături de această ceramică arhaică, de caracter 
pur utilitar, există și o ceramică rurală cu oarecare ornamentatie. Si 
e bătător la ochi faptul ca motivul spiralei, atât de caracteristic pentru 
epoca neolitică din Carpaţi, se repetă și la oalele si strachinele lucrate 
azi de săteni. 

Faptele acestea dovedesc că populația care lucrează astfel de olărie 
n'a fost niciodată nomadă. Etnografii știu că nomazii n'au și nici nu 
pot avea ceramică. Mai întâiu, fiind mereu pe drum, în urma turmelor, 
ei nu pot duce cu dânșii lucruri atât de fragile, cum sunt vasele de lut. 
Al doilea, chiar la populațiile sedentare, ceramica cere legătura statornică 
cu anume localităţi, fiindcă nu peste tot se poate găsi lut potrivit pentru 
facerea oalelor, strachinelor etc. Prin urmare, dacă aflăm azi în Carpaţi 
o zonă de ceramică rurală care continuă pe cea preistorică iar, în inima 
Transilvaniei (fig. 11) o ceramică lucrată numai cu mâna și chiar în funii 
încolăcite în chip de spirală, asta e o dovadă pipăită că populaţia res- 
pectivă are acolo o continuitate milenară. O clipă să fi lipsit din Car- 
pati, pentru a hoinări ca nomazii, si obiceiurile acelea străvechi S’ar 
fi pierdut. Dacă neamul carpatic ar fi venit în Transilvania numai 
de câteva secole ori de o mie sau două de ani, cum ar fi putut să năs- 
cocească tocmai metoda primitivă a formării unei oale dintr'o spirală 
de lut, când i-ar fi fost mai ușor să imite olăria mai perfecționată, 
ale cărei resturi preistorice sunt atât de numeroase? 

Dar lucrul nu se mărginește nici la atât. Mai avem și un alt docu- 
ment despre arhaismul acestei populații. Nu departe de regiunea cera- 
micei lucrată cu mâna, se înalță masivul Călimanului, cu minunate 
pășuni alpine, pe suprafața turtită a vechiului vulcan. Păstoritul e 
aici foarte desvoltat, iar păstorii, în fiecare primăvară, când turmele 
se urcă în zona alpină, se servesc în zilele dintâi de ceea ce numesc ei 
« foc viu », adică aprind focul prin frecarea lemnelor, metoda cea mai 
primitivă de care s'a servit ființa omenească la începuturile civilizației 1. 
Ceremonia aceasta, prin care se asigură puritatea deplină a flacării, 
necesară pentru prosperitatea oilor si a păstorilor, e o dovadă că, alături 
de tipul transhumantei mari, care permitea turmelor să penduleze din 


1 Tiberiu Morariu, Facerea focului viu, în Analele Arhivei de Folklor, an. IV. 

culmile Carpaţilor până în stepa Panoniei la Apus, și stepa pontică la 
răsărit, mai era aici și un tip special, legat numai de munte: pendu- 
larea între culmea si poalele fiecărui masiv muntos. Expresia din docu- 
mentele mai vechi, care arată că păstorii din basinul Someșului aveau 
în stăpânirea lor pășunile alpine (în antiquum dominium et usum alpium 
suorum) e o dovadă pipăită că «focul viu » era un obiceiu strävechiu. 
Cei cari rătăcesc în largul stepelor n'ar fi avut la îndemână lemnul 





Fig. 12, — Aprinderea focului viu prin frecarea lemnelor 


necesar pentru « herăstrăul de foc ». Nomazii fac foc cu ierburi si cu tizic. 

După cum ceramica lucrată cu mâna și «focul viu» dovedesc 
o mare vechime si statornicie a populației din Transilvania, din tim- 
purile preistorice, tot așa răspândirea geografică a diferitelor tipuri de 
olărie românească dovedeşte aceeași continuitate în timpurile istorice. 
In adevăr, din harta alăturată, rezultă un lucru foarte semnificativ. 

In Apusul țării, întâlnim o întreagă regiune, unde olăria păstrează 
și azi motive din ceramica romană. Iar zona aceasta coincide tocmai 

cu ținutul unde colonizarea romană a fost mai intensivă, ceea ce dove- 
dește că nu numai populația neolitică a fost strâns legată de aceste 
regiuni, dar și colonii romani, amestecați mai târziu printre Daci, n'au 
mai părăsit aceste locuri atât de favorabile vieții. După cum, spre răsă- 
rit avem o întreagă zonă unde olăria de azi ne amintește pe cea pre- 
istorică (fiindcă aci pătrunderea elementului roman a fost mai slabă), 
tot așa, spre apus, s'a păstrat un tip de ceramică, influențat de civiliza- 
ţia romană. (Şi aceasta e o dovadă sigură despre continuitatea 
populației din Dacia romanizată. Dacă ar fi părăsit Dacia, coincidenta 

Fig. 13.— Räspândirea ceramicei (dupä col. Slätineanu) de tip preistoric (2) 
si de tip roman (spaţiul cadrilat) 


dintre ceramica de tip roman tocmai cu regiunea mai intensiv colonizată 
ar fi un mister cu neputinţă de explicat). 

Tot în legătură cu ceramica trebue să amintim și un alt fapt: obi- 
ceiul femeilor de a purta unele vase pe umăr și chiar pe cap. Deprin- 
derea aceasta, atât de răspândită în țările Mediteranei (în Germania 
s'a întins numai în Sud, unde penetratia romană a fost mai simțită) s'a 
păstrat și la Români, mai ales în colțul dela Sud-Vest, adică în Banat, 
Oltenia şi Apusul Transilvaniei, pe unde numărul colonilor a fost mai 
considerabil. 

Așa dar, din toate faptele acestea rezultă o concluzie foarte lămu- 
ritä: invaziile, atât ale nomazilor dintre răsărit (Scitii și toți urmașii 

lor), cât şi cele dinspre apus (Celti, Iazygi etc.) nau putut urni din 
loc blocul carpatic, ci numai i-au adăugat din timp în timp oarecare 
elemente alogene. Barbarii din antichitate și ai evului mediu au pierit. 
Singur substratul autohton adică dacic, altoit mai târziu, prin coloni- 
zarea lui Traian, a rămas neclintit. 

D) Fapte linguistice. Analiza graiului din Carpaţi, pe temeiul 
hărților din « Atlasul limbii române», dovedește în chip si mai lămurit 
că Transilvania reprezintă temelia vieţii poporului român, de două 
mii de ani până azi. 

Fig. 14. — Regiunea pe unde femeile poartă vasele pe cap 


Răposatul Meyer-Liibke, un ilustru reprezentant al filologiei ro- 
manice la Universitatea din Viena, a relevat un lucru vrednic de luare 
aminte: Dintre toate limbile romanice, aspectul cel mai arhaic îl are 
tocmai limba Românilor. Ea «arată caracterele romanice, ba încă le 
arată în multe priviri mai curate decât celelalte limbi... Limba popo- 
rului român prezintă în chipul cel mai neturburat desvoltarea dela graiul 
latin spre cel romanic » 1. Fiind despărțită mai de timpuriu de trunchiul 


1 W. Meyer-Lübke, Rümänisch und Romanisch, Buc., 1930, p. 35 n.: «Es 
zeigt die romanischen Ziige, es zeigt sie sogar vielfach reiner als die anderen 
Sprachen ». « Das Rümänische zeigt die lateinisch- romanische Entwickelung 
am ungetrübtesten ». 

latinitätii si rămânând ca o insulă izolată în răsăritul Europei, era fi- 
resc ca limba Românilor să păstreze mai întregi caracterele graiului 
popular de acum două mii de ani. 

Se vedem ce ne spune şi « Atlasul limbii Române ». Despre valoarea 
lui științifică, e destul să amintim că specialiștii au recunoscut-o în 
chip necondiționat. Profesorul I. Iud, redactorul revistei Vox Roma- 
nica si co-autor al marelui Atlas italo-elvetian, numește opera română 
«eine wissenschaftliche Grosstat » Un alt savant, W. v. Wartburg, 
director al revistei Zeitschrift für romanische Filologie şi profesor la 

Fig. 15. — Intinderea cuvântului pécurar (păstor) 


Universitatea din Leipzig, o numește «ein gewaltiges Werk... das die 
ganze Forschergemeinde der Romanisten mit Stolz erfüllen miiss». 

Cerem iertare cetitorului că am începuc cu citarea câtorva martori. 
Vor urma îndată și alții, tot atât de însemnați, dar am voit prin aceasta 
să îndemnăm pe cei cari nu-s tocmai apropiați de ramura cercetărilor 
filologice, să examineze cu atenție hărțile ce urmează. 

Este un lucru știut că «vorbele si formele unei limbi se păstrează în 
regiunile periferice și izolate mult mai bine », decât în mijlocul ariei unui 
graiu, fiindcă aci toate înnoirile sunt mai puternice, circulația este mai 
vie și poate înnăbuși mai iute moștenirea din bătrâni (Bartoli). Harta 
alăturată arată că termenul latin pecorarius (păstor) s'a păstrat tocmai 

Fig. 16. — Intinderea cuvântului pedestru 





Fig. 17. — Intinderea cuvântului june 

în Transilvania, pe marginea apuseană a pământului românesc — adică 
tot în ținutul de colonizare mai puternică. 

Cuvântul « pedestru », din latinescul pedester sau pedestris, e și mai 
bătător la ochi. El s'a păstrat în lungul munților dela apus — prin 
urmare tot în regiunea de intensă colonizare. (Muntele se potrivea și el 
cu felul acesta de umblet). 

Același lucru se vede și din răspândirea cuvântului june (din juvents). 
Cuvântul latin juvenis are înțeles numeric: cel cu ani puţini, adică mic 
de etate. Tener cuprinde o nuanță etică: fraged, delicat... Şi aici 





Fig. 18. — Intinderea cuvântului cuminicătură 


vedem că înțelesul cel caracteristic, adică june (după numărul anilor) s'a 
păstrat la marginea din apus, rămânând féndr în părțile de teritorii mai 
apropiate de Slavi. Moliciunea Slavilor a plecat în partea aceasta ba- 
lanta spre cuvântul latin tener. 

Intinderea cuvântului « cuminecătura », din communicare (în latina 
vulgară: comminicare), dovedește același lucru: Cuvântul mai vechiu, 
adică latin, a fost păstrat, după regula stabilită de Bartoli, la margine, iar 
expresia « împărtășire » — participare la primirea simbolică a corpului 
lui Iisus, s'a păstrat în marginea, unde influența bisericească a slavonis- 
mului a fost mai vie. In treacăt, cuvântul communicare e si o dovadă de 
vechimea creștinismului românesc, primit de populația daco-romană încă 
din timpul celor dintâiu secole, sub influența latinei ca limbă de cult. 

In fine, răspândirea cuvântului «judeţ » (din judex) pe suprafața 
întregului pământ românesc dovedeşte în chip pipăit că unele forme 
ale vietei sociale și administrative s'au păstrat la fel în toată masa po- 
porului român, servind, împreună cu limba, ca un chiag care asigură 
coeziunea etnică. 

Faţă de aceste fapte concrete și de împrejurarea ca nu numai vor- 
bele, dar şi anume caractere fonologice si morfologice arată caracterul 





Fig. 19. — Intinderea cuvântului judef 


mai conservator al Românilor din apusul si Nordul țării (regiuni late- 
rale) justifică deplin concluzia filologului care a realizat această mare 
operă ştiinţifică. Ea suna așa: 

« Dacă din teritorul României de azi ar fi dispărut populația roma- 
nică, cum pretind adversarii continuității, n'ar fi un joc prea minunat 
al întâmplării, ca dintre Românii cari ar fi venit cam pe la anul 1000 
din Peninsula Balcanică, să se așeze chiar în regiunea unde romanita- 
tea fusese mai intensă, tocmai imigranții cari păstraseră elementele 
latine mai bine decât frații lor dela Sudul Dunării? »1. 

Si încă ceva: « Dacă nu s'ar fi păstrat măcar în regiunile apusene și 
dela miazănoapte o populație autohtonă de graiu romanic, nu s'ar putea 





1 Sextil Pușcariu, Les enseignements de l'Atlas linguistique de Roumanie, 
1936, p. 10 (extr. din Revue de Transylvanie, tom. III). 

înțelege pentru ce înnoirile venite dinspre miazăzi au fost oprite în răs- 
pândirea lor, nu prin alte înnoiri venite dinspre apus sau dela Nord, ci 
printr'o barieră de cuvinte şi de forme vechi de origine latină ». 

Aceste constatări filologice, sprijinite pe harta răspândirii cuvintelor, 
nu mai lasă niciunui om de știință cea mai mică îndoială asupra 
continuității elementului român în regiunile unde se află azi. 

Intocmai ca si craniul şi sângele, limba unui popor nu poate fi schim- 
bată după voința cuiva si nici «camuflată ». Harta întinderii unui 
cuvânt, ca şi harta unei specii vegetale ori animale, este un document 
concret, pe care nimeni nu-l poate trece cu vederea, îndată ce faptul este 
constatat în chip științific. Iar cât privește valoarea științifică a Atlasu- 
lui mai sus citat, pe lângă mărturiile înșirate mai sus, să ne fie per- 
mis a mai adăuga câteva: Prof. K. Jaberg dela Universitatea din 
Berna, el însuși co-autor al Atlasului Italo-elvetian, scrie în Sprach- 
wissenschaftliche Forschungen că în România e un «centru de cerce- 
tări»... cum «aproape nu există în apusul Europei». Alt savant E. 
Bertoni, prof. la Universitatea din Roma și membru al Academiei 
Italiene, numește Atlasul «opera grandiosa »; alt filolog vestit, G. 
Rohlfs, prof. la Universitatea din München «numește același Atlas» 
o măreață lucrare (grossartige Leistung) care face cinste celor doi 
exploratori (ai graiului românesc) și științei românești. ...Din ea 
rezultă însemnata concluzie că « latinitatea din perioada colonizării lui 
Traian nu s'a stins aci niciodată, ci a rămas fără întrerupere în cursul 
secolelor păstrate în gura populației țărănești». 

La aceeași concluzie ajunge si linguisticul finlandez O. I. Tuulio: 
«Nu mai poate fi vorba azi de o pierdere a romanitätii în România la 
începutul evului mediu și de o re-românizare medievală prin niscaiva 
Români porniţi dela Sudul Dunării. Apusul României a păstrat tra- 
ditia latină cu cea mai mare fidelitate. Asta se vede lămurit din câteva 
hărți ale Marelui Atlas linguistic al Românilor ». 

In sfârşit, la rezultate și mai complete ajunge prof. Ernst Gamill- 
scheg, reprezentantul filologiei romanice la Universitatea din Berlin, 
folosindu-se de material cules personal în mai multe călătorii de 
cercetare la fața locului. Savantul filolog, într'o comunicare făcută 
chiar anul acesta la Academia din Berlin, ajunge « pas cu pas până la 
celula germinativä (Keimzelle) a romanismului din Nord-Vest, în 
patria primitivă... a Românilor din Transilvania »!, a cărei poziţie 
o fixează harta alăturată. 


1 Ernst Gamillscheg, Über die Herkunjt der Rumänen, Berlin, 1940, D. 13 ş.u. 


www.dacoromanica.ro 


CE ESTE TRANSILVANIA? 31 


Din ea se vede: 1. Că în munții din Apusul Transilvaniei, unde 
orăşelul Abrud (Abruttum) a păstrat până azi vechiul său nume dacic, 
aflăm şi azi «cea mai veche romanitate ». « Atât numele de locuri, cât 
și cele de râuri confirmă aici continuitatea Românilor». (Numele 
Celor trei Crisuri derivă din anticul Crisia; Ampoiu amintește pe 
Ampeium, iar numele Turda nu-i decât Turidava, adică orașul râu- 
letului Tur, care curge si acum cu dacicul său nume Tur). 

2. In ţinutul mai sus numit, nici numirile de munți nu-s slave, 
ceea ce nu se poate explica decât prin faptul că «aceste vârfuri de 





Fig. 20. — Nordwestliches rumänisches Kerngebiet (după prof. Gamillscheg) 


munți au rămas totdeauna în cuprinsul populației romanice » (stets im 
Bereich der romanischen Bevölkerung geblieben sind). Ceea ce arăta 
antropologia, etnografia, preistoria și istoria, precizează deci prin lux de 
dovezi filologia, cu consensul atâtor filologi din cele mai însemnate 
universităţi ale Europei. 

E) Fapte antropogeografice. Cele înşirate până aici dove- 
desc în chipul cel mai lămurit ori si cui că Transilvania a fost temelia 
cea mai veche a vieții poporului român. 

Sunt însă și alte fapte care explică această milenară continuitate 


a 


a acelorasi populatii în Carpati. Analiza antropogeograficä le scoate 


1 Auch die Orts- und Flussnamen dieses Gebites bestätigen hier die Boden- 
ständigkeit der Rumänen (p.15). 

numai decât la iveală. Am relevat dela început că munții Carpați sunt 
mijlocii ca înălțime. Dar însuşirea lor cea mai caracteristică e alta: 
forma culmilor. Pe când în Alpi vârfurile sunt ascuțite și acoperite în 
multe părți cu zăpezi eterne, din care se preling domol o sumă de ghe- 
țari — unii destul de mari (Mer de glace) — în Carpaţi, culmile sunt 
pe mari întinderi netede ca şi câmpia. Spinarea lor a fost tocită de 
ape în chip de «plaiuri » (peneplene, cum le zic geografii). Ele se încăl. 
zesc repede vara, așa că nicăieri nu se găsesc aci zăpezi eterne. Din 
contra, tocmai culmile sunt acoperite cu o floră bogată și mult mai 
variată decât în Alpi. Iar urmarea acestei împrejurări este o adevărată 
antiteză între Alpi și Carpaţi din punctul de vedere al vieții omenești. 

In Alpi, etajul de sus al munților e gol. Doar câțiva alpiniști dacă 
îl cercetează din timp în timp, câteva luni peste vară. Dimpotrivă, 
plaiurile, carpatice sunt locuite vara de o populație pastorală relativ 
numeroasă și mereu colindate de turme. Iar unele din aceste șesuri 
înalte sunt potrivite nu numai pentru pășunatul oilor, ci şi pentru 
agricultură. In munții din Apusul Transilvaniei, arăturile se urcă până 
la 1.000 m si chiar mai sus. Cât privește podișul din mijlocul țării încer- 
cuite de cununa Carpaţilor, el este o adevărată grădină, deoarece cresc 
aci nu numai cereale și pometuri, dar chiar si vita de vie. 

Asa dar, omul a găsit aci de timpuriu condiții optime de vieatä 
pastorală și agricolă, fără să mai amintim înzestrarea țării în sare şi 
metale. (Munţii Apuseni sunt și până azi ținutul ccl mai bogat în aur, 
din toată Europa, afară de Urali). Aflând deci împrejurări atât de 
favorabile traiului, era firesc ca omul să se lipească aci strâns de pă- 
mântul său. Iată adevărata cauză a statorniciei. 

Apoi mai era ceva. Unii istorici, fără să-și dea seama, cad victima pre- 
judecății Grecilor care afirmau că «cine nu-i Elen, e barbar». Câţiva 
au aplicat acest epitet și Dacilor, ceea ce este o adâncă eroare. Când 
s'au apropiat de Dacia, legiunile romane n'au găsit aci un neam barbar, 
trăind de azi pe mâine, ci o populație cu cel putin două milenii de 
vechime și cu o civilizație foarte înaintată, având o agricultură care 
permitea export de cereale spre țările dimprejurul Mării Egee ; o creștere 
de vite atât de desvoltată, încât Filip al Macedoniei (tatăl lui Alexandru 
cel Mare) putuse cumpăra din țara Dacilor herghelii întregi pentru 
prăsilă 1; cu podgorii atât de întinse încât regele dac Burebista (prieten 
a lui Pompeiu si rival a lui Caesar) luase chiar măsuri să le mai împuți- 
neze; cu o industrie casnică atât de fină, în cât covoarele dunărene 


1 Viginti millia equorum ad genus faciendum in Macedoniam missa (/usti- 
nus IX, 2). 

(istriana) erau căutate si la Atena. Cât privește exploatarea minelor 
e destul să amintim că Herodot, cu sute de ani înainte de romanizarea 
Daciei, lăuda pe localnici pentru mulțimea podoabelor lor de aur, iar 
prada de războiu luată de Traian a fost atât de mare, încât împăratul 
a putut suspenda plata impozitelor în tot imperiul, cu toate că la suirea 
sa pe tron, finanţele erau atât de ruinate, încât el însuși însărcinase o 
comisie specială pentru echilibrarea bugetului 1, 

Din toate acestea se explică ușor că Dacia, posedând cereale, pod- 
gorii, vite, sare si aur, ajunsese un fel de Americă a lumii vechi. Cum 
se afla așezată între țările mediterane, cu veri secetoase, puține pășuni 
si putin pământ bun de agricultură, și țările din Nordul Europei, aco- 
perite de păduri, mlaștini si morenele rămase din epoca glaciară, Dacia 
stăpânea un ținut în adevăr privilegiat, formând o insulă de gospodărie 
autarkică. Nimic nu-i lipsea din tot ce trebue unei vieți civilizate, 
Iată pentru ce, îndată după cucerirea romană, i sa putut da de con- 
temporani titlul neobișnuit: Dacia Felix. Romanii au venit să adaoge 
doar formele culturii latine, dar civilizația era aci foarte veche. (E de 
prisos așa dar să mai arătăm pentru ce populația autohtonă încă din 
timpurile preistorice rămăsese legată de acest colț de pământ și pentru 
ce sub Romani, ea a continuat, cum vom vedea îndată, a se lipi mai 
departe de patria ei străveche). 

F) Fapte economice. După faptele înșirate până aci este de 
prisos şi aproape o naivitate să mai demonstrăm că Transilvania este în 
adevăr centrul etnografic și antropogeografic al neamului și al Statului 
român. Dar fiindcă faptele materiale au o însemnătate din ce în ce mai 
mare, nu strică să arătăm că si din punct de vedere economic, ținutul 
acesta este sâmburele formației politice legată de Carpaţi. 

Incă din antichitate, Herodot relevă însemnătatea aurului din țara 
Agatirsilor. Iar în epoca romană sarea, ușor de exploatat din ocne des- 
coperite, ale căror gropi se văd și azi, era transportată în țările vecine. 

Pe lângă drumurile făcute de legionari, calea de apă a Mureșului, 
pe care plutele nu întâmpinau nicio greutate, era o mare înlesnire pentru 
răspândirea sării. Alături de atâtea șosele care radiau din Transilvania 
spre Miazăzi si Apus, spre Iliria si Italia, era și o mare arteră care 
lega podișul transilvănean pe calea cea mai scurtă cu Dunărea și Marea 
Neagră, trecând Carpaţii spre valea Trotușului și răspunzând (prin 
Piroboridava, Poiana de azi) la cotul cel mare al Dunării, unde e acum 
portul Galatilor. 


1 J. Carcopino, Les richesses des Daces et le redressement de l'Empire, sous 
Trajan, în Dacia I, p. 28 ş.u. 

Dar o dovadă și mai pipăită de intensitatea vieţii economice pe 
podișul Transilvaniei ne-o dă marea bogăție de monete antice. Aici 
se întâlnesc cele grecești, cu cele romane, alături de monetele Dacilor. 
Cercetarea colecțiilor numismatice ne lămurește numai decât pentru ce 
provinciei i s'a dat titlul atât de bătător la ochi Dacia Felix. 

Insă nu numai prin aur și sare, Transilvania a avut un rol central, 
ci şi printr'un alt fapt economic de o însemnătate istorică mult mai 
mare pentru poporul român: prin transhumanță. Am pomenit că însăși 
columna lui Traian atrage luare aminte asupra păstoriei la Daci. Când 
citim mărturisirea anticilor despre legătura dintre poporul dac și munte 
(montibus inhaerent Daci), de obiceiu ne gândim la relieful Carpaţilor 
si la văile lor care puteau oferi adăpost față de nävälitori. Interpre- 
tarea aceasta ni s'a impus în chip precumpănitor, fiindcă aci, lângă 
Carpaţi, a fost « Poarta invaziilor » din spre Asia. Adevărul funda- 
mental e însă altul: legătura cu muntele nu era un fapt negativ, adică 
nevoia sporadică de a se ascunde, ci un fapt permanent și pozitiv: 
nevoia de a căuta în munte hrana şi îmbrăcămintea prin creşterea oilor. 
De aci pendularea anuală dela poalele munților spre pășunile din zona 
alpină, în fiecare primăvară, apoi scoborîrea spre toamnă în satele dela 
poale. Din acest punct de vedere, podișul Transilvaniei a devenit 
din timpuri străvechi un centru de transhumanță locală. Jar când 
o singură stăpânire se întindea de jur împrejurul cetății carpatice, ca 
în timpul marilor regi Burebista și Decebal, era ușor ca transhumanta 
periferică să se întindă până departe peste câmpiile dimprejur. Alături 
de pendularea locală dintre culme si poalele muntelui, se afirma atunci 
și pendularea de amplitudine mai mare între munte și stepele vecine 
(panonică și pontică). In orice caz, e fapt istoric că la venirea Maghia- 
rilor, ei găsesc în stepa dela Apusul Daciei pe pastores Romanorum. 
De asemenea e fapt istoric că, din evul mediu și până azi, nenumărate 
documente ne arată că oerii din Transilvania pășteau turmele lor nu 
numai în munţii dimprejurul podișului, dar se coborau și în Muntenia 
și Moldova, pentru a ierna în lunca largă a Dunării, bogată în sălcet și 
chiar mai departe, spre Crimeea și în stepa dela Nordul Mării Negre 1. 
Cât de mare a fost amplitudinea acestui fenomen, pe care l-a apucat 
încă în toată intensitatea lui generația trecută, se poate judeca și din 
această împrejurare: un autor saxon, bun cunoscător al vieții locale, 
la sfârșitul secolului trecut, scriind despre transhumanta turmelor spre 
Dunăre si Marea Neagră, a dat operei sale un titlu nu se poate mai 
caracteristic: « Transilvania călătoare » (das wandernde Siebenbürgen). 


1 Stefan Metes, Păstorii ardeleni în Principatele vomâne, Buc., 1925. 

Populaţia pastorală cuprindea, spune autorul, fot lanțul Carpaţilor din 
Bucovina până la Porțile de Fier. 

« Plecând din marile ei așezări din munţi, ea înviorează cu turmele 
sale pașunile din zona alpină și are punctele ei de întâlnire la cele nouă 
sau zece pasuri dela graniţă » (pe atunci, România nu era întregită). 
Apoi «pentru ernat, duc turmele pe numeroase șleauri și poteci spre 
câmpiile Dunării de Jos... Iar regulamentele de vamă sunt întocmite, 
aşa că vitele Transilvänenilor, cari sunt ţinute afară din Transilvania, 
sunt socotite ca vite indigene, iar produsele lor (lâna, piei etc.) sunt 
aduse aici fără să mai plătească vamă » 1. 

Avem însă o mărturie si mai amănunțită chiar din partea unui scri- 
itor ungur, care ne arată că Transilvania era strâns legată de transhu- 
mantä. Contele Nicolae Bethlen, istoric și om de stat, scria la 1662 ur- 
mătoarele: « Păstorii (e vorba de Români) după ce s'au căsătorit se 
întorc iarăși între munți, de unde nu mai vine decât acela care e șeful 
unei grupe dintr'o tovărășie, adică păstorul șef al turmei. El se prezintă 
anual la proprietar, dându-i seama de numărul vitelor etc. și de venitul 
avut dela turmă. Acest drum îl fac de obiceiu primăvara, când se înfă- 
țișează proprietarului, arătându-i câte vite trebue să vândă, ca din ele 
să-i iasă câștig, și aceasta se face în modul următor: 

Pästorii, de obiceiu, la sfârșitul verii, părăsesc văile adânci și-și mâna 
turmele în Tara Românească, unde, în preajma Dunării, un teritoriu 
cam de 50 mile lungime si 4 mile lățime, formează mici păduri de tufi- 
şuri, în care oile și caprele, cu toată iarna geroasă, au destulă iarbă 
proaspătă de păscut... Cu sosirea primăverei, vin numeroși negustori 
din Constantinopole, care cumpără vitele, oile si caprele de vândut. 
Prin aceasta, nobilii ardeleni capătă foarte mulți bani, care formează 
partea cea mai mare din veniturile lor. După ce păstorii turmelor au în- 
științat pe domnii lor despre vânzările făcute, aceștia de obiceiu trimit 
un om de încredere care face socoteala cu păstorii și aduc banii pro- 
prietarului. Şi toate acestea se fac cu o credință şi o exactitate, care 
abia îşi află pereche la alte popoare ». Iar despre păstorii care nu se 
coboară în șesul dunărean, autorul adaogă: « Mulți nu-și pot închipui 
din ce trăesc acești păstori în văi, deoarece pe acolo nu se face nici grâu, 
nici vin, si dintr'alt loc nu aduc nimic. Dar oricât de extraordinar s'ar 
părea modul lor de traiu, e totuși simplu: toată alimentaţia le-o dă lap- 
tele de oaie...». 

« In ce priveşte îmbrăcămintea, și-o fac singuri din lâna turmelor... 
Imbrăcămintea soțiilor şi a copiilor întru toate se aseamănă cu a băr- 


1 J. Hintz, Das wandernde Siebenbürgen, Kronstadt, 1876, p. 6. 

batilor si cu toţii, împreună cu turmele, trăesc foarte mulțumiți în 
munţi... Şi nau nicio cunoștință ce se întâmplă în alte părți ale 
lumii » 1, 

Dacä « partea cea mai mare din veniturile nobilor unguri » din Tran- 
silvania era scoasă din turmele care pendulau între munte și câmpia 
Dunării, rezultă dela sine că podişul transilvănean a fost mereu legat 
de Românii dimprejurul cetății carpatice, cum e legat sâmburele de 
coaja fructului cu care face o unitate organică. In deosebi însă, legătura 
cea mai puternică a fost cu periferia dinspre răsărit și miazăzi, adică 
cu Moldova si Tara Românească sau Muntenia. 

Din contra, legăturile Transilvaniei cu câmpia dela Apus de Tisa 
au fost cu mult mai slabe. Odinioară, e drept că și stepa panonică făcea 
parte din spațiul vital al neamului românesc. « Un fragment din popo- 
rul român s'a păstrat până după nävälirile Hunilor, Gepizilor, Lango- 
barzilor, Slavilor si Avarilor, cel putin până la qoo în dealurile dela 
Apus de lacul Balaton »2. (Așa se explică acei pastores Romanorum 
despre care cea mai veche cronică ungurească spune că Maghiarii i-au 
găsit în secolul al X-lea, când au poposit în câmpia străbătută de Tisa 
și Dunărea de mijloc). Dar acești Români prea depärtati de Transil- 
vania s'au pierdut cu timpul, adică au fost desnationalizati, cum s'a 
întâmplat si cu alte « ramuri ale romanitätii în Salzburg, în Austria de 
sus, și cu Gallo-romanii împrăștiați la răsărit de Rin» 8. 

Şi era firesc să se întâmple așa, deoarece între leagănul neamului 
Daco-Roman, adică cetatea carpatică, şi câmpia panonică, ocupată de 
Maghiari, era un hotar greu de trecut: lunca bâltoasă a Tisei. Râul 
acesta, care curge aproape în direcția meridianului, are această parti- 
cularitate: malul drept e mai înalt și uscat, iar cel stâng e jos și plin de 
nenumărate bălți și brațe părăsite. Lunca Tisei formează astfel un hotar 
mlăștinos, care a avut mari urmări economice. In zona aceasta, legă- 
turile dintre cetatea Carpatică și Ungaria erau puține. Numai în două 
puncte (Szegedin și Szolnoc) trecerea peste Tisa era ceva mai ușoară. 

Până n'a intervenit în secolele din urmă canalizarea, inundațiile 
erau foarte dese, deoarece si Tisa, si afluenții ei curg extrem de încet 
si fac nenumărate meandre. Putem spune că până la sfârșitul secolului 
al XVIII-lea, mlaștina Tisei forma o antiteză nu se poate mai simțită 
față de uscăciunea pustei dela Apus de Tisa și, în acelaș timp, un hotar 
serios pentru circulație. Așa se explică faptul istoric în adevăr remarca- 
bil că Transilvania nu s'a simțit legată de centrul Ungariei, adică de 


1 Stefan Metes, op. cit., p. 187. 
2 Ernst Gamillscheg, Über die Herkunft der Rumänen, Berlin, 1940, p. 17. 
3 Ibid. 

capitala Buda-Pesta. « Şi ca Dacie, și ca principat al Transilvaniei, ea 
a avut foideauna o istorie aparte », recunoaște însuși geograful ungur d. 
Cholnoky Jenö. Pe când trecerea spre Apus avea la îndemână cele 
două drumuri peste Tisa, din contră, spre Răsărit, către câmpia dună- 
reană a Munteniei și a Moldovei, și păstorii, și negustorii din Transilva- 
nia puteau trece Carpaţii prin 10—15 pasuri, dintre care unul abia 
ajunge 350 m înălțime... Pe valea Oltului, călătorul care pleacă din 
podișul Transilvaniei, trece Carpaţii nu suind, peste munte, ci coborând 
prin munte, alături de apa puternicului râu. 

Nu e nevoie să mai înșirăm și alte fapte spre a arăta că și industria 
si negotul Transilvaniei, legate în deosebi de orașele întemeiate de Sasi 
(Sibiu, Braşov și Bistriţa stau în fruntea lor) aveau legăturile cele mai 
firești cu Principatele române de lângă gurile Dunării. Jar cât de străină 
era Transilvania de restul Ungariei se vede nu numai din numărul și 
orientarea drumurilor, dar și dintr'un fapt decisiv, când e vorba de re- 
latii comerciale: de faptul că Transilvania avea altă monedă, alte greu- 
tăți si alte unități de măsură decât Ungaria. In Ungaria, circula în locul 
întâiu marca ungurească, pe când în Transilvania marca dela Sibiu. 
Chiar după ce Transilvania a fost încorporată la Austria, marca locală 
a avut putere de circulație, până în generaţia trecută 1. 

Cât priveşte scurgerea produselor industriale din Transilvania în 
ţările românești dela poalele Carpaţilor, sumedenie de documente 
arată privilegiile acordate de Domnii români orașelor săsești. Se poate 
spune că «exceptionala putere de consumare a țărilor românești (de 
sub munţi) a fost principalul factor pentru înflorirea industrială a Tran- 
silvaniei » 2, 

Dar și mai interesant decât trecutul e prezentul: Nu numai că in- 
dustriile actuale din Transilvania (îndeosebi cea textilă și metalurgică) 
își găsesc desfacerea produselor lor spre periferia României actuale, dar 
chiar și unele produse alimentare. (O mare parte din laptele ce se con- 
sumă zilnic în capitala României, e adus din Transilvania, unde clima 
fiind mai ploioasă ajută fânețele și deci creșterea vacilor de lapte). După 
cum se resfiră spitele dela butucul roții, tot așa căile ferate es din Tran- 
silvania în toate direcțiile înlesnind desfacerea dinspre centrul indu- 
strial al ţării așezat pe podiș, spre periferia mai mult agricolă. 

Și nu numai Sașii, ca cei mai de seamă industriași, dar și Secuii, 
tot spre periferia răsăriteană a țării își îndreaptă privirile. Şi asta 

1 Höman B., Magyar penzlôrténet (Istoria monetară ungurească), Budapest, 
1916, p. 94—100 (vezi I. Moga, L'orientation économique de la Transylvanie, 


Rev. de Transylvanie, tom. VI, no. 1, p. 79 $ u.) 
2 Ibid., p. 88. 

nu numai azi, ci și înainte de a fi fost Transilvania integrată în regatul 
României, In 1902, un bun cunoscător al coltului locuit de Secui (Mi- 
hâly Szöke) mărturiseşte cu durere că Secuii cunosc Bucureștii mai bine 
decât Buda-Pesta. « Săcuii cred că Ungaria este tot așa de muntoasă 
ca Ciucul si Trei Scaune (județele dela genunchiul Carpaţilor). Seghe- 
dinul îl cunosc numai din auzite, iar de București, Brăila, Sinaia, Dof- 
tana... ştiu şi copii cari se joacă în praf » 1, Un autor mai nou dă ace- 
iaşi mărturie: « Săcuimea era mai aproape de România decât de Unga- 


ria. Războaile, foametea, ciuma... a gonit populaţia într'acolo si a 
gonit-o mai ales impilarea de acasă, față de care singura scăpare a fost 
imigrarea ». Foametea dela 1718... iar mai târziu, serviciul militar 


obligator si alte necazuri au făcut pe Secui să caute scăpare în Româ- 
nia dela poalele Carpaţilor 2. 

Așa se explică pentru ce, după unirea cu România, Transilvania a 
intrat într'o fază de reală înflorire. Iată dovada în cifre care arată o 
ascensiune continuă: 

In 1920, marea industrie din Transilvania întrebuința o forță mo- 
trice de 167.388 H.P. 

In 1933, ea numără: 1315 întreprinderi cu un capital de lei 
10.924.157.000 şi o forță motrice de 183.210 H.P.; personalul se urcă 
la 60.146, iar valoarea producției la 9.169.305.000 lei. 

In 1936, ea numără: 1324 intreprinderi, cu un capital de lei 
12.235.226.000 si o forță motrice de 194.861 H.P.; personalul se urcă 
la 87.659, iar valoarea producției la 14.615.244.000 lei. 

In 1937, ea numără: 1321 intreprinderi, cu un capital de lei 
12.718.514.000 și o forță motrice de 207.152 H.P.; personalul se urcă 
la 95.542, iar valoarea producției la 16.844.640.000 lei. 

Numărul şi capitalul societăților anonime e de asemenea în creștere, 





Anii Numărul Societăților Capitalul social 
1919 231 190.446.000 
1923 468 1.571.077.000 
1927 550 3-112.754.000 
1931 495 4.533.259.000 
1935 584 4.413.666.000 
1936 554 4.383.985.000 
1937 568 4.449.062.000 


1 Szöke Mihály, Pusziuld véreink, Budapest, 1902. 
2 Bözödi György, Sekély bánya, Cluj, 1938. (Aceste două citate din ungu- 
reste le datoresc amabilitätii d-lui prof. Todor). 

Era si firesc să se întâmple așa: de când s'a deslipit de Austro- 
Ungaria, în care fabricile Austriei și ale Boemiei concurau pe cele din 
Transilvania, industria de pe podișul transilvănean a putut lua avânt, 
deoarece avea la îndemână o piață foarte largă: ţinutul cu populația 
agricolă dimprejurul cetății carpatice și chiar Orientul apropiat. Nu 
numai că industriile vechi și-au mărit instalațiile, producând mai mult 
atât cantitativ, cât şi calitativ, dar s'au creiat și industrii noui (por- 
telan, explozibile, zahăr etc.). 

Insă nu numai industria, comerțul și băncile au înflorit, dar si 
agricultura a făcut progrese simţite... Chiar în anii cu recolta slabă 
(cum a fost 1934), producția medie în Transilvania e de 3—3,9 chintale 
de cereale pe cap de locuitor, adică întrece media de 2,5 chintale, 
socotită ca indispensabilă. 

Mai mult, prin împărţirea moșiilor mari, făcută după întregirea 
hotarelor, țărănimea căpătând pământ mai mult, își poate îndestula 
mai bine nevoile, decât sub regimul vechiu, când proprietarul mare 
lucra cu gândul mai mult la export, decât la gloata muncitoare. 

Insă lucrul și mai semnificativ e altul: însăși producția de cereale 
arată în Transilvania o creștere nu se poate mai îmbucurătoare. Sub 
privegherea Statului român ea s'a dublat. Iată cifrele: 


Producția în mii de chintale 


Anii Total Grâu Porumb Orz Oväz 














IOZI 17.922 7.079 6.251 1.232 2.202 
1926 26.541 9.945 10.646 1.740 3.161 
1931 20.084 12.454 11.883 1.641 2.332 
1036 31.342 13.008 12.462 1.830 2.928 
1937 32.457 12.365 15.382 1.605 2.157 
1038 34377 14261 15.745 1.479 1.932 


Producţia mijlocie la Ha. în chintale 














Anii 'Total Grâu Porumb _Orz Ovăz 
1921 = 9,1 8,1 73 7,5 
1926 — 10,6 10,7 11,4 11,2 
1931 — 11,7 12,2 11,6 8,7 
1936 — 11,6 12,7 13,5 11,5 
1937 — 11,4 15,7 11,4 8,6 
1938 — 12,9 16,0 12,5 8,8 


Cum se explicä aceastä stare economicä ? 
Lucrul e foarte simplu. Transilvania forma, cum am arätat, o uni- 
tate istorică si economică, deosebită de Ungaria, având nu numai 

titlul de Principat, apoi Mare principat, (impus de împrejurări despre 
care va fi vorba mai departe), dar și moneda deosebită, ponderi deose- 
bite, unități de măsură deosebite, și chiar tarif vamal deosebit. Incă 
de pe la începutul secolului al XVI-lea, industria transilvană era în 
plină înflorire, pe când pusta Ungariei, slab populată și ocupată mai 
mult cu creșterea vitelor, înfățișa un aspect economic foarte smerit 1. 
Inflorirea aceasta era întemeiată pe faptul că Transilvania avea o 
largă piață de desfacere în principatele de sub Carpaţi: Moldova şi 
Muntenia sau Tara Românească. 

Cifrele următoare dovedesc chiar celor miopi că Transilvania era 
îndreptată cu fața spre răsărit, adică spre țările românești, nu spre 
Ungaria 2. 


Principatele române și Ungaria şi provinciile 
provinciile Turciei Austriei (în florini) 
18 Export . ... ...... 2.947.169 64.569 
37 Import . . . . . . . . .. 3.186.835 285.199 
Export .......... 2.995.091 89.144 
1838 
Import ....... . . .. 4.157.055 172.408 


Si această stare de lucruri a durat până în secolul al XIX-lea, când 
Ungurii, folosindu-se de slăbirea Austriei, au izbutit să desființeze 
principatul Transilvaniei, anexându-l la 1867 Ungariei. 

Urmările au fost aproape catastrofale. Ungurii, voind să facă din 
Budapesta un mare centru industrial, au întrebuințat toată autoritatea 
Statului, ca să favorizeze elementul maghiar. 

«In 1906, parlamentul unguresc a votat o lege care subordona creiarea 
oricărei întreprinderi industriale de aprobarea prealabilă a ministerului 
respectiv. După mărturisirea Subsecretarului de Stat Szterenyi, scopul 
acestei legi era să dea de lucru muncitorilor de rasa maghiară, prin 
înființarea de «fabrici » cu condiția ca 75%, din lucrători să fie Ma- 
ghiari 3. 

Scopul şovinist a fost în parte atins, dar prețul acestei experiențe 
a fost ruinarea industriei din Transilvania, cum dovedește această 
hartă. 


1 I. A. Grimm, Die politische Verwaltung îm Grossfirstentum Siebenbürgen, 
Hermannstadt, 1857, p. 10 (Quid quid est in regno Ungariae, quod attineat... 
ad eas artes, quas apellant mechanicos, id totum apud Transilvanos habetur. 
(Mărturisirea unui contemporan, abatele dalmat L. Tubero). 

2 I, Moga, L'orientation économique de la Transylvanie, Rev. de Transyl- 
vanie, 1940, p. 96. 

3 I. Moga, ibid., p. 101. 

Din 2.643 de întreprinderi industriale, având mai mult de 20 lucrä- 
tori, Budapesta cuprindea 1.206, adică aproape jumătate, pe când 
Transilvania, odinioară atât de înfloritoare, rămăsese numai cu 382. 
« Astfel, Transilvania, a cărei individualitate economică creatoare îi 
înlesnise să aibă o influență preponderantă în țările dunărene, a fost 
redusă de guvernele ungurești, la rol de provincie vasală, de simplă 
trimitätoare de materii prime pentru industria mare centralizată împre- 
jurul Budapestei ». 





Fig. 21. — Harta lui Szekfü, arătând distribuirea industriei mari în Ungaria 
la 1gro 


De aceea, căderea imperiului ce se chiamă Austro-Ungaria a adus 
cu sine între altele si emanciparea Transilvaniei. Căpătând din nou 
vechiul ei spațiu vital, provincia din centrul României a început iarăși 
a înflori, îndoindu-și în timp numai de două decenii producția 
agricolă, sporind numărul societăților dela 231 la 268, iar capitalul dela 
190.446.000 lei la 4.449.062.000 lei, adică de 20 de ori mai mare. 

Renaşterea economică a Transilvaniei, după ce şi-a căpătat rolul 
ei istoric în cuprinsul neamului românesc, e dovada cea mai lămurilă 
că provincia din mijlocul ţării formează o unitate organică cu restul 
Statului român. 

PRIVIRE SPRE TRECUT 


Si a trăi vegetativ e ceva. A trăi 
luptându-te cu împrejurările grele e 
mult. Iar a împlini un rol care pri- 
veste şi restul omenirii este sarcina cea 
mai înaltă pe care o poate avea un neam 
pe fața pământului 


Cele înșirate în capitolele precedente sunt îndestulătoare spre a 
înțelege orice judecător obiectiv: Ce este Transilvania? De altfel, hărțile 
pe care le-am pus sub ochii cetitorului vorbesc ele înșile. Dar fiindcă 
istoria nu e la urma urmei decât o «geografie în mișcare », cum zicea 
Herder, nu strică să ne aruncăm ochii spre trecut, ca să vedem și mai 
bine în ce condițiuni cetatea carpatică și poporul care o locuește de 
mii de ani şi-au împlinit rolul lor. 

Din capul locului, spunem însă tot gândul nostru: rolurile cele mas 
mari în vieafa omenirii nu le-au împlinit în chip exclusiv Statele cele mai 
întinse şi popoarele cele mai numeroase, Burckhardt, care vorbea în pre- 
legerile sale despre tot ce s'a petrecut pe pământ « dela Adam până la 
Napoleon », avea din contra o predilecție deosebită tocmai pentru vieata 
omenească legată de oraș si de Statele mici. Nu-i plăcea să vadă «Cultura 
jertfită pentru Putere ». Şi e probabil că punctul acesta de vedere va dăi- 
nui și la alții, nu numai fiindcă a existat în vechime o cultură ca cea elenă, 
legată de petecul de pământ ce se chema Elada, sau pentru ca în tim- 
purile mai nouă traiul omenirii a fost înfrumusețat de cultura unor 
țări mici ca Danemarca, Suedia si Norvegia (atât de pretuite de 
Nansen), dar și pentru alt motiv: până și personalități mai nouă, 
conducătoare de State, n'au renunțat la vechiul adevăr că talentul 
si geniul poate răsări chiar în țări mici si că, mare sau mic, un popor 
nu poate da toată măsura puterii sale, decât în libertate, iar nu prin 

Fig. 22. — Invaziile spre Dacia în antichitate 


jertfirea Culturii în fața Puterii: (« Una din bazele cele mai elementare 
ale relațiilor dintre popoare este de a lăsa liber pe fiecare să trăiască 
așa cum înțelege el», spunea Cancelarul Hitler la Breslau, în Martie 
1936). 


www.dacoromanica.ro 


44 S. MEHEDINŢI 


Să vedem așa dar în linii foarte mari, cum se înfățișează în cursul 
istoriei vieata neamului legat de Carpați — dacă a trăit numai vegetativ 
ori a împlinit şi vreun rol de interes pentru restul Europei sau și mai 
mult decât atât. 

Incă din antichitate, cetatea carpatică a fost asediată de mulți năvă- 
litori. Cei mai neastâmpăraţi dintre toți erau nomazii din stepa dela 
Răsărit, Sciţii. Dar poporul sedentar din cuprinsul Carpaţilor a avut 
destulă putere să-i înfrunte și să-i țină departe de patria lui. In timpul 
expediției lui Darius a lui Histaspe, în tactica lor de retragere, nomazii, 
după ce au învälmäsit multe neamuri, au apucat spre Apus, spre a 
se sprijini pe populația din Carpați. Herodot ne spune însă lămurit 
că localnicii le-a trimis un sol « înainte de a fi pus piciorul în țara lor 
(Transilvania) să-i oprească de a intra, amenintându-i că-i vor ataca, 
dacă vin. Iar după aceste amenințări, Agatirşii concentrează trupele 
lor la frontieră, ca să-i alunge »1. Un alt mare asalt a venit din spre 
Apus. Celtii, coborînd cursul Dunării, au ajuns până aproape de delta 
fluviului, dar cu timpul au fost unii dacizati, alții nimiciti. 

Cei mai puternici adversari au fost Romanii. Ei cuprind în secolul 
al II-lea după Hristos o mare parte din Dacia. Luptele din urmă sau 
dat în Transilvania unde era Sarmisegetuza, capitala Dacilor. Ceea 
ce fusese Vercingetorix şi Alesia pentru Galli, același lucru a făcut 
Decebal și Sarmisegetuza pentru Daci. 

Dar vânjosul și numerosul popor dac n'a putut fi răpus. Unii scrii- 
tori, lipsiți de intuiție etnografică și märginiti la câteva rânduri din texte 
rezumate ori cârpite de compilatori, au socotit că transformarea Daciei în 
provincie romană a însemnat nimicirea poporului dac. Pentru etnograf 
dispariția unui bloc de populație răspândită pe o întindere de 300.000 
km p. având o civilizație foarte înaintată, si o înaltă cultură (în latura 
etică chiar superioară celei greco-romane) este o ipoteză copilărească. 
Istoria nu cunoaşte nicăieri o astfel de întâmplare. Din contra, un erudit 
istoric, profesorul vienez Patsch, ne atrage atenţia că la sfârșitul fiecărui 
război populația rurală, retrasă în munte în timpul luptelor, se întorcea 
la căminul ei. Scluptorul Columnei Traiane a avut grijă să ne înfăți- 
şeze coborîrea turmelor, însoțite de femei și de copii. Nu mai e nevoe 
să amintim că unii Daci (cei dintre Dunăre și Mare, unde e Dobrogea 
de azi) fuseseră romanizați cu un secol înainte de Traian. Ovidiu care 
a trăit între ei timp de 8 ani, aşa că învățase si limba lor, e un martor cu 
neputinţă de contestat. De asemenea au continuat să trăiască pe locu- 
rile lor şi Dacii din stânga Dunării, dintre care unii (cei din Banat si 


1 Herodot, IV, 125. 

Oltenia) se împăcaseră cu Romanii încă din timpul celui dintâiu război 
dacic. Că poporul dac a continuat să trăiască și după cucerirea Daciei se 
vede și de acolo că împărații romani, timp îndelungat dela (Hadrian 
până la Septimiu Sever) recrutează cohorte auxiliare dintre Daci, dân- 
du-le chiar voe să aibă vechile steaguri ale neamului lor. In sfârșit, po- 
pulatia din partea nordică și răsăriteană a Daciei, nesupusă Romanilor, 
nu numai că a continuat să trăiască, dar a dus chiar mai departe lupta 
contra imperiului. Carpii, un însemnat neam dacic, dela care s'a tras 
și numele munților Carpaţi, aliați cu Gotii, calcă granițele romane si 
continuă lupta contra legiunilor, chiar după ce trecuse un secol și jumă- 
tate dela cucerirea unei părți din patria lor 1. 

Aci e nevoe de o paranteză. Istoria este nu numai «geografie în 
mișcare », ci este si un rezultat al sufletului etnic. Nu numai munții 
Carpaţi au apărat pe Daci, dar si concepția lor despre vieață. Geografii, 
etnografii si istoricii vechi ne-au păstrat câteva mărturii nu se poate 
mai semnificative în ce privește caracterul Dacilor. Strabo, cel mai 
bun cunoscător al Europei de acuma două mii de ani, vorbind de locui- 
torii Carpaţilor face această observare: «E un lucru de care nimeni nu 
se poate îndoi și care răsare din toată istoria Dacilor: râvna religioasă a 
fost de când lumea, caracterul precumpänitor al firii lor». Pe când în 
pădurile mlăștinoase dela miazănoapte, barbarii trăiau o vieatä aproape 
primitivă, iar în ţările dimprejurul Mediteranei, lumea pornise spre de- 
cadență prin rafinare si desfrâu (înlesnite și de o religie de operetă, cu 
zei şi zeițe pärtase la toate slăbiciunile omenești), Dacii credeau în ne- 
marirea sufletului. (Herodot îl numea: « Geti nemuritori »). După doc- 
trina lui Zamolxe, învățătorul lor cel mai vechiu, ei puneau sufletul 
mai presus de corp. In locul alintării trupului care a dus în cele din 
urmă la formula mens sana în corpore sano, legiuitorul din Carpaţi 
afirma tocmai idea contrară: « Numai cine are suflet sänälos poate să-și 
păstreze si sănătatea corpului ». Insusi Socrate a rămas uimit de fineta 
acestei cugetări. 

Iar ca dovadă că «primatul sufletului » nu era la Daci numai un 
postulat teoretic, avem faptul că o parte dintre ei (Capnobatii) erau 
vegetarieni și duceau o viață mai mult contemplativă, trăind în poienele 
pădurilor, în strânsă atingere cu natura 2. Totdeodată este semnifica- 
tivă împrejurarea că, alături de Regele-ostaș, ei aveau si un fel de Rege- 


1 Daicoviciu, Problema continuității în Dacia, Cluj, 1940, p. 33 ş.u. 

2 Flavius Josephus (Antig. judaic. XVIII, 1, 3, 32) îi compara cu Essenienii, 
o tagmă religioasă care caută perfecțiunea în asceză. (Vestea despre idealismul 
neamului din Carpaţi se răspândise până departe de țara lui). 

sufletesc, pe Marele-preot, cu care capul statului se sfătuia în toate 
împrejurările grele. 

Sufleteste, așa dar, poporul din Carpaţi sta foarte sus, față de vecini. 
Trăind apoi într'o țară îndestulată, el era conservator: nu simțea ne- 
voia de a-şi părăsi patria, pentru a căuta aiurea mijloace de traiu. Asa 
se explică pentru ce războaiele au aici un caracter defensiv : apărare 
contra lui Dariu Histaspe (513); apărare față de Alexandru cel Mare 
(330) care nu isbândește nimic la Dunăre; apărare împotriva lui Lisi- 
mach, unul dintre urmașii lui Alexandru (292); apărare şi contra 
Romanilor, timp de aproape două secole. Când Roma din republică 
devine imperiu (si în tot secolul întâi al erei creştine), Dacia era singura 
putere europeană, care se mai pulea măsura cu Romanii l. Iar după 
o rezistență atât de lungă, însăși căderea a dovedit puterea caracteru- 
lui Dacilor. Când legiunile conduse împăratul Traian, după lupte crân- 
cene au pătruns în munţi, capitala Sarmisegetuza a fost dată flacărilor 
chiar de Daci, iar regele Decebal, împreună cu generalii săi si fruntașii 
țării, au băut venin și s'au junghiat spre a nu cădea în mâinile 
învingătorului. 

Totuși, în munții dela miazănoapte, Dacii liberi s'au folosit de orice 
împrejurare, să lovească imperiul, până ce legiunile au fost retrase de 
Aurelian (271), iar Probus, urmașul său, a izbutit să-i facă aliați (omnes 
gelicos populos in amicitiam recepit). Continuitatea elementului dacic 
se explică așa dar nu numai prin ocrotirea pe care i-a oferit-o munții din 
Maramureș și alte părți ale Daciei, neocupate de legiuni, dar si prin 
tenacitatea caracterului dacic și prin concepţia lor de vieatä: Credința 
în nemurirea sufletului îi făcea să se lupte fără nicio teamă de moarte. 
Geograful Pomponius Mella ne spune că erau totdeauna gata să meargă 
la moarte (ad mortem paratissimi). Aveau chiar dorința de a muri (ap- 
petitus mortis) şi de aceea însoțeau pe morţii lor cu mari semne de bu- 
curie. Lucrul acesta s'ar părea greu de crezut, mai ales că religia cre- 
stinä a adus cu sine spaima de chinurile Iadului. Totuși, vechiul obiceiu 
— oricât de extraordinar s'ar părea — se păstrează încă și azi în unele 
părți ale poporului român. In Transilvania, de pildă, sunt sate în care 
moartea nu e însoțită de lacrămi, ci de cântări vesele și de jocuri, la 
care iau parte prietenii si cunoscutii răposatului. Și trebue să notăm 
că acest obiceiu s'a păstrat tocmai în munţii unde era capitala Daciei. 
La Clopotiva, oricine poate constata si acuma această tradiție dacică. 
(Vom reveni mai departe asupra acestui amănunt, deoarece este unul 
dintre cele care arată mai bine statornicia populației din Carpaţi), 





1 Horaţiu, Od. III, 6. Paene delevit urbem Dacus. 

Să continuăm însă parenteza. Nu numai sufletul Dacilor, adică 
concepția lor despre vieatä, i-a ajutat să stărue în cetafea carpatică si 
împrejurimile ei, ci si organul prin care se exprimă sufletul, adică limba. 
Vechea limbă a neamului autohton s'a pierdut. Avem dreptul să presu- 
punem că nu va fi fost o limbă săracă, deoarece un poet rafinat, cum 
era Ovidiu, s'a îndrăgit de ea și-o stăpânea atât de bine, încât făcea 
şi versuri în acest graiu neauzit încă pe malurile Tibrului. Ori cum, 
idiomul dacic s'a pierdut; s'a repetat și aci fenomenul din Spania și 
din Gallia. Strabo ne spune că Iberii —cu toate că peninsula lor era 
izolată aproape ca o insulă — după trecere de două sute de ani, uitaseră 
graiul părinţilor, luându-l pe cel latin. Mommsen crede că metamorfoza 
aceasta a fost ajutată de imigranții din Italia, care pătrunseseră până 
în colțul apusean al Europei, căutându-și norocul în exploatarea mine- 
lor de argint. Dar dacă lucrul a fost cu putință în Spania, el a fost și 
mai firesc în Dacia, unde bogăția minieră (aur) era și mai mare, iar 
apropierea de Iliria și Dalmația, amândouă romanizate, înlesnea și mai 
mult împrumutarea limbii latine —fără să mai punem la socoteală 
colonizarea oficială sub Traian. Cum colonii veneau nu numai dinspre 
Iliria, Dalmația și Italia, ci şi din alte provincii ale imperiului (ex toto 
orbe romano) limba latină era singurul mijloc de a se înțelege. Pe de 
altă parte, vieața economică foarte intensă multiplica relaţiile între 
coloni cu Dacii romanizați sau pe cale de romanizare. Minunatele dru- 
muri făcute de legionari, castrele, municipiile, stațiunile balneare ale 
căror instalații se pot vedea şi azi (ex. Băile Herculane), salinele, exploa- 
tările miniere etc. etc., făcuseră din Dacia cea mai înfloritoare provin- 
cie din întregul imperiu (felix) şi creiase în timp de câteva generaţii o 
impunătoare unitate romanică în Carpați, având ca legătură limba latină. 

Ba s'a întâmplat aci și un fenomen unic în toată sfera latinitätii. 
Retrăgându-se legiunile pe la sfârşitul secolului al III-lea, unitatea 
etnică din Carpaţi sa văzut învăluită în curând de barbari. Față de 
aceste gloate nestatornice și necivilizate, populația dacică se simțea 
de două ori superioară: si prin genul de vieatä, și prin limba latină. Asa 
se explică faptul singular că apelativul romanus, în antiteză cu barba- 
rus, a devenit numele întregului neam legat de Carpaţi. Cel din urmă 
plugar din Transilvania și provinciile dimprejur își zice şi azi român, 
pe când nici Italienii, nici Spaniolii, nici Francezii n'au păstrat în ono- 
mastica lor amintirea Romei. 

Am mai putea aminti în acelaș șir de idei şi împrejurarea că locui- 
torii Carpaţilor, fiind pregătiţi prin doctrina lui Zamolxe (primatul su- 
fletului) au adoptat de timpuriu creștinismul. După cum Românii sunt 
singurul popor din răsăritul Europei, despre care istoria nu știe să fi 

avut vreo altă patrie decât cea actuală, tot așa nimeni nu știe să fi fost 
botezați de cineva, într'un anume secol sau prin autoritatea unui anume 
stăpânitor, cum s'a întâmplat cu alți vecini, care au primit noua doc- 
trină pe cale administrativă: unora li s'a poruncit să treacă prin apa 
unui râu, iar când au ajuns pe malul celălalt au fost socotiți creștini. 

La Români, din contra, creștinismul a venit pe nesimţite și destul 
de timpuriu, cum dovedesc chiar cuvintele limbii bisericești: cruce, 
cuminecătură, cimitir, biserică (din basilica) etc. Mai ales e caracteristic 
cuvântul românesc «martor» (témoin, Zeuge, testimone) amintind epoca 
martirilor, precum și sărbătorile creștine « Rusalii » și « Florii », care nu-s 
decât prelungirea celor păgâne: Rosalia si Florilia — ceea ce înseamnă 
că alipirea de creștinism a neamului din Carpaţi s'a putut face încă 
din epoca romană. Iar religia creștină, cum era lesne de înțeles, a în- 
semnat, ca şi limba latină, un nou sprijin pentru închegarea unitätei 
etnice din regiunea Carpaţilor, cu atâtea mai mult, cu cât barbarii 
erau încă păgâni. 

Toate faptele acestea dovedesc că nu numai mediul fizic al Daciei, 
dar si mediul sufletesc: caracterul poporului, limba, religia etc. au con- 
tribuit să ajute rezistența neamului românesc în mijlocul atâtor împre- 
jurări grele. 

De altfel, pentru a ne explica această continuitate trebue să mai ținem seama 
si de o altă împrejurare: invaziile barbare n'au fost toate de o egală intensitate 
şi chiar cele mai grele sunt departe de a fi fost cataclismul de care vorbeşte 
istoria scrisă în stil retoric. Chiar Attila, cu tot titlul său de « biciul lui Dum- 
nezeu », a fost mult mai omenos, de cât l-au arătat cărturarii care scriau din 
auzite. Pe când trăia Ammianus Marcellinus, descrierile istorice țineau loc de 
teatru şi erau cetite în piață. Ca să facă impresie, povestitorul își îngroşa glasul, 
cum fac actorii, adică îngrămădeau adjective tari, aşa că fizionomia acelora 
de care venea vorba ajungea o adevărată caricatură. Ambasadorul Priscus, care 
a stat la masă cu regele Hunilor, ni-l înfățișează dimpotrivă ca un om cu obiceiuri 
civilizate, şi chiar rafinate. Epoca invaziilor trebue deci văzută cu alţi ochi. 

Mai întâi, cetele barbarilor erau relativ mici 1. Apoi invazia nu venea ca un 
puhoiu de lavă, care nimiceşte tot ce-i stă în cale. Alături de şleaul urmat la 
început de năvălitori, unde prădarea era firească, rămâneau alături ţinuturi 
întregi necălcate de piciorul barbarilor. Iar după cele dintâi ciocniri, chiar 
năvălitorii aveau interes să ocrotească populaţia locală, ca să poată trăi din 
munca ei. (Avem dovezi sigure despre metoda unor barbari: pe timpul lui Marcu 
Aureliu, Marcomanii treceau granița imperiului nu numai pentru pradă, ci 
mai ales ca să poată duce în robie plugari 2, spre a putea trăi apoi parazitar 
pe seama lor). 


1 Despre Bulgari, de pildă, se ştie că horda lor, când a sosit dela Volga la 
Dunăre, încăpea într'un mic lagăr de 5 km pe latură. Acolo intra nu numai 
armata, dar şi femeile, copiii, vitele şi tot calabalâcul năvălitorilor. 

2 S, Mehedinți, Le pays et le peuple roumain, Buc., 1927, p. 71. 

Aci încheiem parenteza. Din ea se vede că istoria este nu numai 
« geografie în mișcare », ci si un rezultat al sufletului etnic și, pentru 
fiecare epocă și fiecare ținut, trebue să mai ținem seama si de o sumă 
de fapte complimentare, fără de care nu putem înțelege adevărata 
legătură a evenimentelor. 


* 


Făcând acuma suma celor spuse până aci, înțelegem de ce, retra- 
gerea legiunilor din Dacia e o măsură administrativă de însemnătate 
relativă, și cum, în zona Carpaţilor, populația romanică și-a continuat 
vieata, nu numai în centrul transilvănean, cum arată hărţile (p. 19— 
29), dar si în alte centre. De pildă, în legătură cu Banatul și Oltenia, se 
întindea la Sud de Dunăre, între Bulgari si Sârbi un ținut românesc, 
în regiunea Timocului (vechiul Timacus). « Despre acest ținut al Româ- 
nilor istoria tace, dar pentru cercetătorii limbii, existența lui e neîn- 
doioasă » 1, 

Alte centre de afirmare a limbii si populaţiei românești, când au 
venit Bulgarii spre Balcani, erau cele din regiunea Dunării de jos (pe 
amândouă laturile fluviului) precum si în câmpia dintre Dâmbovița 
si Argeș, pe unde se întinde așa dar străvechiul ținut Vläsia si Vlașca 
ceea ce însemnează « Tara Românească » — nume dat chiar de Bulgari. 
Pe aci exista între 400—600 după Hristos o puternică vieatä culturală, 
care nu putea avea decât pecetea românismului 2. 

A mai vorbi deci de o retragere a întregii populații romanice din 
Dacia, este o naivitate peste care știința a trecut de mult. Faptele 
înșirate mai sus au avut numai scopul să arate și în perspectiva desfă- 
şurării istorice a evenimentelor, pentru ce populația carpatică n'a 
putut să fie dislocată de Barbari. 

In rezumat: barbarii erau relativ puțini numeroși; erau inculti; 
majoritatea fiind nomazi tipici, ocoleau muntele, ca mai putin ade- 


1 Es ist das Gebiet, das sich zwischen Serben und Bulgaren einschiebt das 
also südwärts der Donau im geographischen Anschluss an Banat und Oltenien 
gelegen war. Auch von diesem Rumänengebiet schweigt die Geschichte, für 
die Sprachenforschung ist aber sein friiheres Bestehen nicht zweifelhaft. Ernst 
Gamillscheg, Uber die Herkunft der Rumänen, Berlin, 1940, p. 17. 

3 Ein weiteres rein romanisches Kerngebiet befand sich noch zur Zeit der 
bulgarischen Einwanderung in den Balkan, also noch im 7. Jahrhundert, zu 
beiden Seiten der unteren Donau. Namentlich zwischen Giurgiu und Cernavoda, 
dann nördlich davon in der Ebene zwischen Dîmboviţa und Argeș, herrschte, 
wie die Spatenforschung lehrt, in der Zeit zwischen 400 und 600 ein verhält- 
nissmässig starkes kulturelles Leben, das hier nur romanische Prägung haben 
konnte. Ibid., p. 17. 

menitor decât stepa. Stăpânirea lor, teritorial vorbind, era mai mult 
nominală, iar cei cari trăiau parazitar, de pe urma populației autohtone 
agricole, erau siliți să-și apropie graiul localnicilor. Cităm iarăși cuvin- 
tele eminentului filolog al Universităţii din Berlin, pronunțate chiar 
în sânul « Academiei de Științe »: « S'a considerat ca o minune a istoriei 
că Românii dela nordul Dunării şi-au putut păstra nu numai nafio- 
nalitatea lor peste 1500 de ani, după năvălirile barbarilor, dar încă 
au avut si puterea să asimileze un lung sir de alte popoare... Dar 
dacă limba română a deverit limba de circulație (Verkehrsprasche) 
între toate acele neamuri, asta nu e un joc al întâmplării. O astfel de 
limbă de circulaţie a fost indispensabilă în răsăritul Europei, la înce- 
putul evului mediu » (p. 17, 18, 10). 

“Prin numărul lor și prin cultura lor, sprijinită pe limba latină si 
pe creştinism, Românii au devenit, fără voia lor, un mijloc de păstrare 
a unei părți din civilizația şi cultura antică în această regiune care a 
meritat până în timpurile noastre renumele de «colț al furtunilor» 
(Welterwinkel). Imprejurarea aceasta nu trebue să fie pierdută din 
vedere de cei cari schițează vederi sintetice asupra istoriei. Căci, si a 
trăi vegetativ e ceva; dar a trăi, luptându-te cu împrejurări nefavo- 
rabile e cu mult mai mult. Iar a împlini un rol care privește si restul 
omenirii este sarcina cea mai grea, pe care o poate avea un neam în: 
desfășurarea vieții sale istorice, 


Dacă lăsăm acuma la o parte epoca antică și începutul evului mediu, 
când latineasca din Carpaţi a devenit o limbă relativ nouă, ca și celelalte 
limbi romanice, si ne întoarcem ochii spre restul evului mediu și spre 
timpurile moderne, ceea ce caracterizează în deosebi istoria poporului 
român este asedierea aproape neîntreruptă a cetății carpatice de alte . 
neamuri. Năvălirile au durat aci mai mult decât în orice parte a con- 
tinentului european. Chiar și în a doua jumătate a secolului al XVIII-lea, 
când Europa centrală și apuseană era de mult în plină înflorire, hor- 
dele 'Tătarilor, urmând vechiului obiceiu, năvăleau până la poalele 

Carpaţilor (1758). E de prisos să mai înșirăm numele și epoca acestor 
năvăliri, dar relevăm un singur lucru: năvâlitorii s'au măcinat vând 
pe vând, iar blocul românesc s'a păstrat, după cum arată harta (p. 13) 
în care se vede întinderea actuală a neamului și a graiului românesc, 
Dintre năvălitori, cei cari s'au arătat mai stăruitori au fost Slavii. 
Ei au venit nu numai cete prădaluiee, dar şi ca sclavi, Dar cu toate 
că în răspândirea lor au ajuns până în Grecia, până la Alpi şi aproape 

de Rin, în Dacia n'a putut rămânea nicio insulă de populaţie slavă 
(cum ar fi de ex. Lausitz, între Elba și Oder). Astfel, în zona Carpaţilor 
românești, toți barbarii evului mediu au pierit, lăsând amintirea lor doar 


în toponimie. Insă dintre toți au rămas totuși în vecinătatea poporului 
român trei neamuri asiatice: Ungurii, Tätarii și Turcii. Aceste trei au 
reprezentat pentru Români timp de mai multe secole ceea ce am 
numit «asediul cetății carpatice » (Pe Bulgari nu-i socotim, deoarece 
ei au fost slavizati de timpuriu). 

Fig. 23. — Invazii asiatice 


Aceste trei populații străine de rasele Europei au constituit piedeca 
cea mai grea pentru desvoltarea poporului român. Şi din spre apus 
si din spre răsărit, si din spre miazăzi, presiunea lor asupra Ro- 
mânilor a durat aproape până în zilele noastre. Lângă «geografia, în 
mișcare » trebue să adăogăm deci și «etnografia în mișcare», spre a 
lămuri aci aspectele generale ale istoriei. In linii mari lucrul s'a petre- 
cut astfel. 

Cea dintâi lovitură mai grea pentru neamul românesc a venit din 
partea Ungurilor, Sosind din spre Asia, prin stepa dela nordul Mării 
Negre, si fiind mereu împinși dela spate de alți nomazi mai puternici, 

ei au căutat scăpare, trecând lanțul carpatic pe unde era mai îngust 
si au poposit (sec. IX) în câmpia dela Tisa si Dunărea de mijloc, aco- 
perită, ca orice stepă, numai de ierburi. Au devenit astfel întâiul cuiu 
în coasta populației sedentare din Carpaţi. 

Peste câteva secole, tot din spre Asia s'a apropiat marele val al 
Tätarilor (sec. XIII). După ce au prădat o bună parte din Europa, 
acești nomazi şi-au așezat corturile în stepa dela nordul Mării Negre, 
așa dar tot în coasta Românilor. 

In sfârșit, în secolul XIV se arătară din spre miazăzi și Turcii, 
năvălind în peninsula Balcanică. Astfel, o treime turano-mongolică 
împresură cetatea carpatică, iar poporul român a fost osândit să-și 
ducă traiul în mijlocul unor neamuri de altă rasă, cu alte limbi decât 
cele europene, cu altă civilizație și alte concepții de vieatä. Iată în 
puține cuvinte cum s'a desfășurat această penibilă dramă: 

a) Presiunea ungurească. Descălecând în pusta panonică, cetele 
Maghiarilor au început a roi în toate părțile după pradă, continuând 
opera predecesorilor lor, Hunii și Avarii. Putem spune că timp de vreo 
sută de ani, Europa a trăit sub teroarea invaziilor acestei populații 
cu o fizionomie exotică si cu obiceiuri care umpleau de spaimă pe cre- 
stini. Contemporanii vorbesc cu groază de cruzimile lor 1. Abia Henric I 
si Otto I, după biruintele dela Merseburg (933) si Augsburg (955) le-a 
închis calea către țările din apusul Europei. Insă liniștea aceasta a 
fost scump plătită prin suferințele Răsăritului. Căci, alungaţi din Ger- 
mania, Maghiarii s'au îndreptat spre Carpaţi. Cununa munților Tran- 
silvaniei acoperiți cu păduri li s'a părut oamenilor stepei o lume nouă 
şi tainică: «Tara de peste păduri » Transilvania sau Ultrasilvania. Iar 
pătrunderea în ea a mers foarte încet, 





1 Abatele Regino (secolul al X-lea) scrie despre ei astfel: « Ungurii se hră- 
nesc aproape ca fiarele sälbatece, cu carne crudă și cu sânge. Ei taie în bucă- 
fele inima dușmanilor omorâţi si le înghit ca doctorie ». Ricardo povesteşte în 
cronica sa acelaş lucru: « Ungurii trăesc ca fiarele, fără să lucreze pământul; 
mănâncă carne de cai, de lupi și alte animale, bând lapte de iapă si sânge». 
In sfârșit episcopul de Freysing îi descrie așa: « Ungurii sunt oameni fioroși, 
cu ochii în fundul capului, de statură mică, barbari şi sălbatici în obiceiurile 
și limba lor; un fel de monștrii omenești ». Lăsând însă la o parte exagerările, 
inevitabile în astfel de împrejurări, rămâne totuşi destul spre a ne da seama 
ce cumplită impresie a făcut ivirea acestui nou element asiatic, măcar că 
Europenii avuseseră ocazie să cunoască în răstimp de câteva secole isprăvile 
Hunilor şi Avarilor precedesorii de aceiași rasă cu neamul maghiar. Proba cea 
mai lămurită despre spaima produsă la aceste näväliri e cuvântul ougre (ungur) 
şi bougre (bulgar) rămas și azi cu sens peiorativ, tocmai în marginea apuseană 
a continentului. 

Abia peste două secole, si după multe opintiri, au ajuns până în 
marginea ei răsăriteană (în Tara Bârsei). 


Z. 
o 
z 
< 
a 


mn 


Fig. 24. — Roirea Maghiarilor din Câmpia Panoniei în țările dimprejur 

Dar în acest lung răstimp, barbarii cei prădalnici se mai potoliserä. 
Fiind creștinați din porunca regelui, ei au prins a-și schimba felul de 

vieață si a se amesteca cu localnicii, deoarece pusta panonică nu fusese 
goală la venirea lor, ci se afla aci o populație europeană, mai ales 
Slavi și Români (pastores romanorum, de care am amintit mai sus). 
Astfel, s'au apropiat de obiceiurile Europenilor si, pe încetul, și-au 
schimbat chiar rasa, pierzând caracterele mongoloide. Fără această 
transformare și fără creștinism, ei ar fi pierit de bună seamă, ca și Hunii, 
Avarii, Pecenegii, Cumanii și alte neamuri asiatice. Putem spune că 
norocul cel mare al Ungurilor a fost creștinarea lor pe cale administra- 
tivă, sub Stefan I (roor—r038) care primi dela Papa titlul de «rege 
apostolic ». 

Totdeodatä, ei adoptară și sistemul feudal, pe temeiul căruia regele 
se considera stăpân al întregului pământ ocupat, luându-și astfel dreptul 
de a împărți din el «feude» după plăcerea lui. 

"Cu această concepție: ca reprezentanți ai catolicismului și ai feuda- 
lismului, Maghiarii se apropiară de Transilvania. 

Aci însă trăia în masă o populaţie cu totul deosebită nu numai 
ca rasă și limbă, dar și în ce privește religia — lucru de adâncă însem- 
nătate în evul mediu. Creștinismul românesc avea un caracter arhaic, 
conservator (p. 26) ; rămăsese aproape cu totul strein de certurile pentru 
dogme, atât de numeroase în cel dintâiu mileniu al erei creştine. Astfel, 
biserica lor tradiționalistă prin firea lucrurilor era lipsită de secte şi 
refractară la proselitism; iar cât privește vieata socială, organizația 
era de asemenea simplă: fiecare ținut se mulțumea cu dreptatea dobân- 
dită dela un «jude» (din judex) sau «județ». Până și azi, unitățile 
administrative se numesc în România 7udefe (Bezirk, dipartimento). 
Peste mai multe județe era apoi un duce sau un voevod. Despre acesta 
ne încredințează însăși o cronică ungurească, înșirând chiar numele 
ducilor români: Gelu, Glad etc. 

Ce valoare are această cronică? Pentru unii mai mică, dar alți învă- 
tati unguri o consideră ca «una din creațiile cele mai armonioase ale 
istoriografiei latine medievale... atât ca reflexiune metodică, precum 
si ca adâncime de cunoștințe». Dar, oricât am scădea din meritele 
acestei cronici, scrisă chiar de notarul regelui Ungariei, un lucru e clar: 

"la năvălirea Ungurilor în Transilvania, Românii formau aci un bloc 
etnic cu o individualitate bine definită şi cu o organizare politică destul 
de însemnată. Lucrul nu e de loc de mirare, după cele înșirate mai sus. 
Creștinismul românesc cu aproape o mie de ani mai vechiu decât al 
Ungurilor, precum și limba lor, care servise ca (limbă de circulație » 
chiar pentru barbari (p. 48) îi ajutase în lupta cu nevoile, iar institu- 
ile lor, moștenite din epoca daco-romană, se arătaseră folositoare în 
unele priviri chiar pentru năvălitori. 

O dovadă pipăiată că barbarii nu nimiceau populația autohtonă, ci căntau 
s'o exploateze sub formă de dijmă, avem exemplul clasic al Tätarilor « hordei 
de aur» care inundaseră o mare parte din Rusia. 

« Sistemul lor fiscal se mărginea la o dare pusă pe socha (un fel de plug pri- 
mitiv) sau dare pe un ogor cât putea să fie lucrat de doi sau trei muncitori, cu 
vitele lor — ceea ce presupunea două lucruri: numărarea populaţiei supuse, 
apoi obligaţia ca nimeni să nu-și părăsească ogorul. Se ştie că, în adevăr, Tă- 
tarii au făcut în acest scop două recensăminte 1. 

« Cât despre adunarea impozitului, ea se făcea tot prin căpiteniile locale, 
răspunzătoare față de nävälitori. Asa au procedat si în Transilvania. Un martor 
al invaziei Tätarilor, călugărul Rogerius dela Oradea, povesteşte lucrul cu 
destulă amänuntime: 

€ Fiindcă era timpul secerisului, au strâns cu toţii recolta şi au pus-o în ham- 
bare, împreună cu paiele si fânul,,, Au ales apoi Knezi, adică balivi, ca să facă 
dreptate si să le procure: cai, vite, arme, daruri şi vestmintele trebuincioase » £, 


In astfel de condiții, Românii, apärati de limba, de biserica si de 
organizarea lor tradițională (jus valachicum) au putut rezista tuturor 
greutăților acelei epoce, turburată nu numai în zona Carpaţilor, ci în 
toată Europa, de oarece barbarii pătrunseseră până în Italia, Franța 
și Spania, ba unii trecuseră și în Africa, 

Nici venirea Ungurilor nu însemnase pentru Români o catastrofă 
la început. "Greutățile au început abia după creștinarea lor, deoarece 
barbarii ceilalți se multumiserä cu un tribut, iar acum statul « aposto- 
lic » și «feudal» începu a pretinde ceva nou: trecerea la catolicism pe 
de o parte, si «feude » pe de altă parte: E cu neputinţă să înșirăm per- 
secutiile la care au fost supuși Românii, considerați ca eretici (din cauza 
ortodoxiei lor tradiționale). Dar vom releva un singur lucru de mare 
însemnătate nu numai confesională, ci si socială, și politică: regii Un- 
gariei au legat titlul nobil de catolicism şi n'au mai împărțit domenii 
decât celor cari treceau la confesiunea catolică, Din cauza aceasta, o 
parte dintre fruntașii Românilor s'au lăsat ademeniti să iasă din sfera 
vieţii lor naționale și devenind catolici s'au maghiarizat cu timpul, în- 
gustând astfel pământul românesc în favoarea năvălitorilor. De unde 
la început, ducele român Menumorout spusese limpede că nu va da 
nimic din tärâna țării sale 3 (terram cum pugillo se daturum negabat), 
cu timpul renegatii, pentru titluri nobiliare, au scăzut patrimoniul au- 
tohton. 





1 P, Milioucov, Essai sur la civilisation russe, Paris, 1901, p. 174 su. 

2 Constituerunt canesios (kinezi sau judeti) id est balivios, qui justitiam 
facerent et eis equos, animalia, arma, exenia et vestimenta utilia procurareni, , , 
Pacem habebamus et jfora.,. conveniebant canesii,,, etc. (Rogerii, Carmen 
miserabile, cap. XXXV). 

8 Anonymi Belae regis notarii gesta Hungarorum, cap. LI. 

Nu numai atât. Catolicismul si feudalismul au devenit un mijloc si 
de slăbire politică pentru Români, cum vom vedea îndată. Dar mai 
întâi să relevăm un fapt de mare însemnătate, din care se vede iarăși 
lămurit că «istoria este geografie în mișcare » (geografie și etnografie, 
adăugăm noi). 

Fiind Transilvania o «unitate fizico-geografică distinctă, față de 
câmpia panonică, cum mărturisește însuși geograful ungur d. Chol- 
noky Ienû ; pe de altă parte, fiind ocupată de un neam deosebit, cârmuit 
de principii săi, după lupte cu Maghiarii și încuscrire (principele Meno- 
morout dăduse pe fica sa în căsătorie după un urmaș a lui Arpad), se 
ivi aci o formă politică la care Ungurii nici nu se gândiseră: pe când 
în stepa Dunării de mijloc era un singur stăpân, regele, aci apare și un 
principat. Cu drept cuvânt, geograful mai sus citat observă că « în cursul 
istoriei, această situație particulară a ieşit mereu la iveală». Fie «ca Da- 
cie, fie ca principat, Transilvania a avut totdeauna o istorie proprie »t 
Geografului maghiar i se pare că această istorie proprie s'a legat mai 
mult de a Ungariei. Am văzut însă mai sus ce spun faptele econo- 
mice și vom mai înșira si alte probe. 

Mai întâi, subliniem faptul că principele Transilvaniei avea dreptul 
să ţină o armată deosebită; avea dreptul să dăruiască feude şi dreptul 
să judece, Alături de monedă deosebită, de unități de măsură deosebite, 
de ponderi deosebite și de vămi proprii, principele acesta era de fapt 
un fel de concurent al regelui Ungariei. Lucrul s'a văzut mai limpede 
decât oricând, la 1526, când principele Transilvaniei n'a ajutat pe 
regele Ungariei, ceea ce a și adus nimicirea statului unguresc. 

` Aşa dar, făptura fizică a Transilvaniei, precum si prezența neamului 
român în cetatea carpatică și împrejurimile ei, au păstrat aci o indi- 
vidualitate politică, deosebită de Ungaria, cu o « vieatä proprie 5, cum 
observă profesorul Cholnoky. Rămâne acuma să observăm si sub aspectul 
politic (istoric) relatiunile dintre Transilvania si țările vecine, pe care 
le-am urmărit mai sus din punct de vedere economic și vom vedea în 
ce parte se orienta acest principat. 

Ca urmare a caraterului feudal și catolic al statului unguresc, situa- 
ţia Românilor a devenit veac după veac tot mai grea. La cea dintâi 
dietă a Transilvaniei (11 Martie 1291), documentul latin ne arată încă 
pe Români într'o situație normală: stau adică în această manifestare 
politică pe același plan cu nobilii unguri, cu Säcuii şi Sașii, veniţi aci 
în calitate de coloni. Dar, cu timpul, persecuțiile față de elementul 
românesc sporesc într'atât, că nu le mai rămâne altă cale decât a revoltei. 
La 1437, când un episcop catolic a ajuns până acolo să ceară satelor 
românești un impozit în favoarea cultului catolic, țărănimea s'a răscu- 

at. Nobilii au fost frânti, iar prin tratatul dela Cluj-Mănăștur, Românii 
căpătară dreptul de a fi socotiți ca «o stare socială deosebită, având 
căpitanii lor, cari să-i apere si a căror persoană să fie inviolabilă » — un 
fel de tribuni ai poporului. 

Reactiunea feudalilor n'a întârziat; făgăduelile au fost călcate în 
picioare, iar persecuțiile au devenit și mai aspre, ceea ce a provocat 
alte revolte. Una dintre cele mai vestite a fost a lui Doja. In 1513, 
Papa încearcă să organizeze o cruciadă în contra Turcilor cari amenin- 
tau a pune mâna pe Europa centrală. « Bula papală » publicată în ziua 
de Paști promitea iertarea de păcate pentru toţi cei cari se vor înrola 
contra păgânilor, iar țărănimii îi asigura liberarea de iobăgie. Se înte- 
lege, iobagii se înrolau pe întrecute, dar nobilii, văzând că scade venitul 
latifundiilor, au pus și ei mâna pe arme, însă nu contra Turcilor, ci con- 
tra färanilor-cruciati. In capul acesta se afla George Doja, vestit pen- 
tru vitejiile sale în războaiele cu Musulmanii. S'au dat mai multe lupte, 
iar în cele din urmă țăranii, fiind slab armati, au fost înfrânți. Doja fu 
prins și osândit la moarte pe rug. In batjocură, a fost suit pe un tron 
de fier, înrosit în foc; i s'a pus pe cap coroană tot de fier înroșit, iar cäpi- 
tanii săi, după o lungă înfometare, au fost siliți să mănânce carnea 
« Regelui Kurutilor ». 

In astfel de condițiuni, statul nu putea fi decât slab. Abia se îm- 
plinise un deceniu dela răscoala țăranilor, și Sultanul Soliman nimici 
toată armata ungurească în bătălia dela Mohaci (1526). Regele Unga- 
riei e ucis, Ungaria ștearsă din harta Europei, iar la Buda fu așezat un 
pașă turc. Astfel, regatul apostolic, după o durată de 5 secole, a fost 
complet lichidat. 

Nu însă și principatul Transilvaniei. Istoria are ironiile ei. Tocmai 
în ținutul locuit de neamul românesc, s'a mai păstrat o urmă de orga- 
nizare politică ungurească, sub forma Principatului transilvănean deve- 
nit însă acum, tributar Turcilor; ca si Moldova si Tara Românească 
(numită de unii și Valahia). Nenorocirea comună ar fi trebuit să facă 
pe Unguri mai omenosi. Zadarnică așteptare. Ei au continuat, mai 
departe, cu asuprirea lor asupra elementului românesc, atât în timpul 
când Transilvania a fost supusă Turcilor (1526—1699) cât si mai târ- 
ziu, când fu anexată la Austria. Iar ca o dovadă despre felul cum s'au 
purtat Ungurii cu Românii în acest răstimp, dăm o singură mărturie. 
Iosef al II-lea, în calitate de ajutor al mamei sale, Maria Terezia, a cer- 
cetat de aproape starea țăranilor din Transilvania, și scrie împărătesei 
următoarele: 

« Imi fac o datorie de conștiință să arăt că țara asta, Transilvania, 
e bună si frumoasă, însă are nevoie de grabnic ajutor, de o reformă 

radicală, de oarece simple îmbunătățiri nu mai ajung, mentalitatea no- 
bililor fiind cu totul stricată... Toți caută să-și păstreze privilegiile si 
să poată face ce voiesccu supușii lor... Nobilimea maghiară nu se 
teme de nimic, mai mult pe lume, decât de ceea ce i-ar putea micșora 
veniturile sau i-ar mărgini privilegiile pe care și le întinde, cu drept 
sau fără drept, atât de departe cât poate, ca să-și exploateze cât mai 
mult pe iobagii supuși ei. Iobagul este un fel de rob al Domnului său; 
n'are niciun mijloc de susținere; trebue să slujească mult ori puţin, 
după bunul plac al stăpânului, cum și unde vrea acesta... De aceea, 
sate întregi sunt pe cale să emigreze în Moldova ». Cum să nu emigreze 
bietii iobagi, dacă erau siliți să muncească pentru proprietar, 4 în fie- 
care săptămână 4 zile cu palmele, sau 3 zile cu vitele lor ». 

Urmarea acestei stări nesuferite a fost o nouă răscoală (1784) care 
a cuprins toată partea apuseană a Transilvaniei. In fruntea răsculaților 
era tot un țăran, Ursu Nicola-Horia. Dar cu toate că însuși împăratul 
recunoscuse dreptatea celor asupriti, armata a luat tot partea privile- 
giatilor | Horia Ursu a fost prins si frânt pe roată la Alba Iulia, după 
ce au fost aduși la fața locului de schingiuire martori din toate satele 
românești, ca să povestească și celor de acasă, chinurile martirului și 
astfel să înfricoșeze gloatele..., 

Insă nici după asta, lucrurile nu s'au îndreptat. In secolul următor 
o mărturisește fără înconjur, chiar un ungur, a cărui autoritate nu 
poate fi pusă la îndoială de nimeni, de oarece făcea parte din guvernul 
revoluționar al lui Kossuth. Ca om cinstit, Bartolomeu Szemere spune 
despre Români următoarele: 

«Nu e popor a cărui soartă tristă s'ar putea asemăna cu a celui 
românesc... Constrâns de cârmuirea austriacă la unire cu Roma, prin 
toate mijloacele ce se pot închipui ale apăsării morale, ale puterii ar- 
mate, bisericile li s'au închis; pruncii le-au rămas nebotezati, perechile 
căsătorite — fără binecuvântare, iar morții neînmormântaţi... Ei nu 
S'au putut afirma și nu s'au putut desvolta în nicio direcție, potrivit 
cu firea lor, ci au stat ca un minunat copac viu, bogat în frunze, dar 
nicio floare n'a putut înmuguri si nici rod n'a putut străluci în cren- 
gile lui întunecate. .. ». 

De aceea, la 1848, isbucneste o altă revoluţie, sub conducerea lui 
Avram Iancu, numit «regele munţilor ». Räsculatii se organizară în 
chip de legiuni, comandate de prefecți si tribuni (un răsunet depărtat 
din vieata Daciei lui Traian). Insă armata aceasta, bizuită mai mult 
pe puterea munților decât pe a armelor, pe care nu le avea, a fost 
înfrântă, iar nemeșii unguri au putut continua în voe asuprirea elemen- 
tului românesc — măcar că Ungaria nu mai exista de câteva secole. 

Prigonirea administrativă, religioasă, școlară și economică a devenit 
din ce în ce mai aprigă, până în pragul secolului de față. După dure- 
roasele mărturisiri ale unui liberal ca Szemere, ne-a fost dat să auzim 
din partea baronului Desider Banffy (fost prim ministru al Ungariei) 
declaraţii ca acestea, făcute în parlamentul din Budapesta: + Politica 
mea sovinistä este tendința puternică si nestăpânită spre un scop, și 
atingerea acestui scop cu orice pret: Clădirea unui stat unguresc cu o 
singură limbă » 1. 

Iar rezultatul acestei nemiloase prigoniri a început să se simtă sub 
forma emigrării. Peste 200.000 de țărani români și-au luat lumea în 
cap, împrăștiindu-se în America. (De aci și numele de « Irlandezii Un- 
gariei »). 

Intetirea prigoanei în contra poporului românesc din Transilvania 
și Ungaria a fost ajutată și de o altă împrejurare. La 1848, revolutio- 
narii Români, tot așteptând împlinirea fägäduintelor lui Iosef al II-lea, 
rămăseseră credincioși impärailui Austriei si luaseră armele contra Un- 
gurilor. Dar, la 1866, când Austria a fost frântă de Bismark, Ungurii 
ridicară iarăși capul: au silit Viena la 1867, să împartă prin « Ausgleich » 
stăpânirea monarhiei cu Buda-Pesta. Astfel, s'a născut monarhia bice- 
fală Austro-Ungaria, iar Maghiarii au izbutit să învie pentru câteva 
decenii regatul desființat la 1526 de Turci., De data asta, au cercat 
«cu orice pret» să transforme jumătatea răsăriteană a monarhiei în- 
trun stat unitar cu o singură limbă, măcar că acest teritoriu era ocupat 
de o sumă de alte neamuri: Croati, Sârbi, Slovaci, Ruteni, Şvabi, Sasi 
și Români, Aceşti din urmă fiind cei mai numeroși și având alături 
regatul românesc, înfloritor sub cârmuirea lui Carol I, numit de supușii 
săi Carol cel Intelept, era firesc ca loviturile Ungurilor să cadă mai ales 
asupra Românilor, 

Fatalitätile geografice devin însă cu timpul fatalitäti istorice, fiindcă 
istoria este « geografie în mișcare » (Herder), După căderea monarhiei 
Habsburgilor (ultimul suveran «apostolic » în Europa), toate neamu- 
rile mai sus înșirate și-au dobândit libertatea, 

Ungaria a putut deveni și ea independentă, rămânând însă numai 
în spaţiul său etnic, adică în stepa unde poposiseră triburile nomade 
ale lui Arpad la venirea lor în Europa. S'a împlinit așa dar, încă odată, 
cuvântul lui Herder, iar un om de ştiinţă, istoricul Francisc Eckhardt, 
profesor la Universitatea din Budapesta, cu obiectivitatea cercetăto- 


1 Meine schauvinistische Politik ist ein unwiderstehlich starkes Streben 
nach einem Ziele und das Erreichen dieses Zieles um jeden Preis: der Aufbau 
des einheitlichen ungarischen Staates (Pester Lloyd, 7 Mai 1908). 

rului nepărtinitor, într'o lucrare din 1934, asupra istoriei ungurești, a 
recunoscut că «descălicătorii lui Arpad wau populat întreaga Ungarie 
de odinioară, ci regiunea locuită de ei este aproape aceeași cu pământul, 
la care au fost reduse granitile Ungariei, cu o mie de ani mai târziu, 
prin cuprinsul tratatului dela Trianon ». Observarea geografică si an- 
tropogeografică este exactă, dar istoricul putea să lase cu totul neamin- 
tit tratatul dela Trianon, deoarece înainte de armistițiul care pusese 
capăt războiului mondial, şi deci cu mult înainte de tratatele dela Ver- 
sailles (Trianon), însuși guvernul unguresc din Budapesta acceptase 
despărțirea Românilor de Ungaria, recunoscând încă dela 27 Octomvrie 
1918 «Consiliul National Român » ca singurul organ reprezentativ al 
întregului neam românesc, din fosta monarhie austro-ungară. Comuni- 
carea ministrului de războiu al Ungariei suna așa: 

«Aduc la cunoștința ofițerilor, subofiterilor și oamenilor de trupă 
români, că jurământul lor va îi primit de Consiliul Naţional Român ». 

In urma acestui comunicat oficial, 26 de comitate (județe) locuite 
de Români, ieșiră în chip automat de sub autoritatea Statului ungu- 
resc, rămas în spațiul său geografic și etnic —câmpia panonică, cum 
foarte drept observa profesorul de istorie din Capitala Ungariei (după 
16 ani dela împlinirea acelui eveniment). Iar reprezentanții Românilor, 
în marea adunare dela Alba Iulia (peste 100.000), au decis unirea cu 
regatul României. 

Insă istoria are uneori grijă să și verifice sentintele sale. Aci s'au 
făcut chiar două verificări, la care nimeni nu s’ar fi gândit. 

Una: sub regimul comunist al lui Bela Kun, Ungaria, ca si cum s'ar 
fi răsgândit, a pornit din nou lupta în contra României, măcar că tre- 
cuse mai mult de o jumătate de an dela încheierea armistițiului care 
termiase războiul mondial. Fie că dictatorul comunist se gândise 
numai la lätirea comunismului (el a și isprăvit cariera sa în Rusia sovie- 
tică) fie că dorise glorie militară, ca să-și consolideze situația politică, 
e destul că rezultatul războiului din vara anului 1919 s'a întors cu 
totul împotriva Ungariei. Trupele ei au fost învinse și chiar capitala 
Budapesta a fost ocupată de armata română. Așa că tratatul dela 
Trianon n'a făcut decât să verifice si să consfinteascä pentru a doua 
oară ceea ce fusese liber consimțit de guvernul unguresc, înainte de 
guvernarea lui Bela Kun și înainte chiar de încheierea armistițiului 
general, prin care se isprăvise războiul mondial. 

S'a recunoscut așa dar, în urma acestui neașteptat duel ungaro- 
român, ceea ce fusese împlinit în faptă: deslipirea pentru totdeauna a 
Transilvaniei şi a tuturor Românilor (din Banat, Crișana și Maramureș) 
de silnica legătură cu Ungaria. Cu armele în mână, veniseră Maghiarii 

asupra Transilvaniei, tot cu armele au fost respinși în stepă. Şi se cuvine 
să amintim că la această luptă pentru liberarea pământului Daciei 
au luat parte, pe lângă armata regatului român, chiar Românii din 
Transilvania, Banat, Crișana, Maramureș, Basarabia şi Bucovina. 
(Ca o simbolică potrivire a soartei, s'a nimerit că însuși comandantul 
care a frânt mai întâiu ofensiva trupelor ungurești la Tisa, a fost un 
Român transilvănean). 

A doua verificare neașteptată: fiindcă cei adunaţi pentru tratativele 
din Versailles nu voiau să ţină seama de obligaţiile care fuseseră semnate 
la intrarea României în războiu, reprezentantul României, ca pro- 
testare, s'a retras dela conferința de pace. Așa că hotarul definitiv 
dintre Ungaria și România a fost fixat fără participarea României, 
după chibzuinta unor experți străini, pe temeiul Statisticei și a Hăr- 
ţilor etnografice. Prin urmare, ca un fel de lux de justiție, României 
i sa impus o graniță corectată de arbitri, singura gramiță corectată, 
între toate cele ce sau stabilit prin pacea dela Versailles. 

Istoria are unele reveniri (ricorsi cum spunea odinioară Vico). Faptele 
au uneori o neașteptată simetrie, ca un soiu de leit-motiv care se repetă, 
Marea. Adunare dela Alba Iulia, unde sa hotărît unirea tuturor Româ- 
nilor într'un singur regat, era ca un fel de răsunet al adunării dela 
Blaj, în centrul Transilvaniei, care ceruse încă dela 1848, prin glasul 
celor 40.000 de reprezentanţi ai poporului român, ștergerea nedreptă- 
tilor din trecut. Tot așa, încoronarea Regelui României la Alba Iulia 
a fost, după 323 de ani, repetarea solemnă a încoronării în același loc 
a lui Mihai Viteazul, cel dintâiu restaurator al Daciei Traiane. 

Summa : lungul asediu pe care l-a făcut din spre Apus, cetății car- 
patice, cel dintâiu neam asiatic așezat în vecinătatea Românilor, s'a 
terminat. Asasinarea lui Mihai Viteazul chiar în Mijlocul Transilvaniei, 
lângă dacicul oraș Turda (Turi-dava) ; frângerea pe roată a lui Horia 
Ursu la Alba Iulia; martiriul lui Avram Iancu și nenumăratele sufe- 
rinte ale poporului român și-au aflat răsplata. S'au împlinit astfel 
cuvintele ducelui român Menumorout, spuse la prima întâlnire cu 
Maghiarii: «cât vom trăi, pământul nostru nu-l dăm » (terram autem... 
nullatemus concedimus nobis viventibus). 

Socoteala aceasta privește în deosebi pe Români. Ea are însă si 
un aspect european: după cum bătălia dela Monaci (1526) lichidase 
« regatul apostolic », războiul mondial (1914—1918), desființând Austro- 
Ungaria, a lichidat ultimul Stat feudal din Europa. S'a înlăturat astfel, 
pentru totdeauna, nu numai titulatura clericală «apostolic», dar și 
un paradox geografic: pretenția neamului nomad al Maghiarilor, așe- 
zaţi în secolul al IX-lea, pe stepa dintre Alpi și Carpaţi, de a stăpâni 


www.dacoromanica.ro 


62 S. MEHEDINȚI 


țările muntoase dimprejur, cu populație de altă rasă, de altă limbă 
și cu alte tradiții culturale. 

“In contra regulei istorice care arată că Statele stăpâne pe munți 
sau podișuri caută de obiceiu să se întindă și peste câmpiile dela poale, 
aci nomazii câmpiei cercaseră să cucerească şi munții dimprejur, o 
inversiune pe care experiența istorică a omenirii n'o cunoaște nicăieri 1. 


* 


Al doilea neam nomad, care a poposit lângă hotarele vechii Dacii, 
a fost al Tätarilor. Această spitä mongolică, după un asalt furtunatec, 
ca si al Maghiarilor, a tăbărit în stepa de lângă Marea Neagră. Pră- 
dăciunile au durat până în secolul al XVIII-lea, mai mult decât în 
ori ce parte a Europei. La 1758, hoardele tätäresti năvăleau încă până 
în munții dela răsăritul Transilvaniei (Vrancea). Pagubele materiale 
au fost imense. Tätarii ajunseseră a fi socotiți de poporul român, ală- 
turi de roiurile läcustelor, de holeră si de ciumă, ca un fenomen periodic, 
un fel de calamitate inevitabilă impusă de natură. Totuşi, lipsa de 
prozelitism a acestor nomazi, convertiți la religia lui Mohamed, a făcut 
ca vecinătatea lor să fie suportată mai ușor decât a Maghiarilor. Aceștia 
din urmă, nu numai în timpul când erau catolici, dar chiar după ce unii 
au trecut la calvinism, ori la unitarism, au continuat cu pornirea lor 
de a-și aservi pe Românii, fie prin confesiune, fie prin limbă sau 
osândindu-i la o vecinică iobăgie. 

Asediul tătăresc, pe latura de răsărit a cetăţii carpatice, după ce 
a durat vreo cinci secole, s'a terminat și el în secolul trecut. 


* 


In sfârșit, al treilea element etnic, cu un rezultat si mai mare în 
vieata poporului român (si chiar a Europei întregi) a fost al Turcilor. 
Istoria lor e mai cunoscută decât a Ungurilor si a Tätarilor. Venind 
din spre Asia Mică, la putin timp după Tätari, ei pătrund în peninsula 
Balcanică, cuprind Constantinopole și-și îndrepaptă ochii spre mijlocul 
Europei. Ciclonul turcesc a ținut câteva secole și s'a potolit abia după 
asediul Vienei. 

Aci ne interesează în deosebi asaltul pe care l-au dat și ei cetății 
carpatice. In două cuvinte, lucrul s'a petrecut așa: 





1 Cât de firească e legătura Maghiarilor cu stepa se poate constata și din 
faptul că profesorul Ladislaus Tapay-Szabo, apreciind desvoltarea Mongoliei 
și a Manciuriei în timpurile din urmă, a făcut propunerea ca neamul său să 
se întoarcă în Asia (Univ., 23.XI.1935). 

Mai întâiu, Otomanii au cucerit toată peninsula Balcanică. Grecii, 
Bulgarii, Sârbii şi Albanezii ajung rând pe rând supușii Sultanului. 
Granițele țărilor creștine au fost șterse toate și steagurile semilunei 
se înfig pe malul drept al Dunării de jos. Aci însă armatele turcești 
întâlnesc cea dintâiu rezistență durabilă, întrupată în patru persona- 
lităţi istorice: 

Mircea cel Bătrân (1386—1418). Mai întâi, el ia parte la cruciada 
europeană, care adusese în fața Turcilor ostași creștini tocmai din fundul 
Europei. Insă armata cruciaților a fost frântă pe malul drept al Dunării 

Fig. 25.— Ducatul Făgărașului (1), al Amlașului (2) si posesiunile 
Domnilor moldoveni (3) 


(Nicopole). Deși rămas singur, Mircea a continuat să-și apere țara în 
tot timpul lungii sale domnii, purtând cinci campanii. La Rovine, a 
izbutit să frângă armata Turcilor, condusă de însuși sultanul Baiazid 
Ilderim (Fulgerul). "Se poate deci spune că, la sfârșitul secolului al 
XIV-lea și la începutul secolului al XV-lea, digul așezat în fața isla- 
mismului au fost Românii“ Domnul “Țării Româneşti, stăpân la început 
pe amândouă malurile Dunării, până la Marea Neagră, şi pe toată 
peninsula dintre Dunăre și Mare (numită Dobrogea), reprezinta o 
putere considerabilă, mai ales că se sprijinea pe Carpaţi, stăpânind 
şi în Transilvania Ducatul Făgărașului și al Amlașului 1. 


1 Posesiunile lui Mircea în Transilvania (după schiţa de hartă a d-lui prof. 
P. P. Panaitescu). 

Pe când armatele din Apusul Europei, îmbrăcate în fier, erau mici, 
din cauza scumpetii armelor, armata lui Mircea, rezemată pe cavalerie 
ușoară, era tocmai ce se potrivea, ca să facă față Turcilor: 

Rolul Domnului Român l-au prețuit chiar cronicarii turci, mărtu- 
risind că Mircea a fost cel mai viteaz și cel mai ager dintre adversarii 
Otomanilor (princeps inter christianos fortissimus et acerrimus) 1. Sârbii, 
Bulgarii, Byzantinii și Italienii l-au încărcat de asemenea cu laude. 

A doua personalitate însemnată pentru lupta contra Turcilor e 
Ioan Corvin de Huniade. După moartea lui Mircea, el a reprezentat 
rezistența creştinilor. Măcar că era Român, dar meritele sale militare 
şi politice erau atât de vădite, încât din Ban al Banatului, ajunge 
Voevod al Transilvaniei, apoi Regent al Ungariei. In zece campanii, 
frânge armatele turcești, fiind biruit numai de două ori. Ciuma îl răpune 
pe când apăra Belgradul. 

Renumele lui Corvin crescuse în așa măsură, că Ungurii au ales 
pe fiul său Matei, ca rege al Ungariei, cu toată aversiunea pe care o sim- 
feau față de familia streinului ?. Până si Sultanul Mohamed, cu toată 
dușmănia în contra creștinilor, a recunoscut că un astfel de om «de 
când e lumea n'a stat sub porunca altuia», iar învățatul Papă Pius 
II (Aeneas Silvius Piccolomini) a scris despre eroul creștinătății că el, 
Corvin, «n'a sporit atâta faima Ungurilor, cât o sporise pe a Româ- 
nilor, din coapsele cărora s'a născut ». 

Locul său de naștere fiind chiar în ținutul carpatic, unde se înălțase 
odinioară capitala Daciei, la moarte a hotărît să fie înmormântat la 
Alba Iulia, în țărâna patriei sale. 

A treia personalitate, cu un nume încă și mai răsunător, a fost 
Stefan cel Mare (1457—1504). Aproape o jumătate de secol, a stat în 
calea Turcilor. A purtat nu mai putin de 40 războaie? a fost învins 
numai de două ori, măcar că era lovit nu numai de Turci si de Tätari, 
dar si de Poloni si de Unguri, din spate. Biruintele sale asupra Turcilor 
au avut atâta răsunet în Europa, încât Papa Sixtus IV l-a numit 
«atlet al creștinătății », mărturisindu-i că numele lui e în gura tuturor ?. 


1 Leunclavius, Historia musulmana, Turcorum de monumentis eorum 
exscripta, 1591, col. 418. 

2 Ulrich Cilley, omul de încredere al lui Ladislaus al V-lea, scriind lui Bran- 
covici mărturisește că « ar vrea să ucidă pe copiii lui Ioan Huniade, pentru a 
stârpi rasa acestor câini de Valahi » {Fessler IV, p. 847). Unul dintre fiii lui Corvin 
a şi fost ucis. 

3 Res tuae contra infideles Turcas communes hostes sapienter et fortiter 
gestae tantum claritatis tuo nomini addiderunt ut în ore omnium sis et con- 
sensu plurimum lauderis. (Romae XX Martii MCCLXXVI, Anno V). 

Ca şi Mircea, Ştefan era stăpân dela Marea Neagră până la Apus de 
Carpaţii răsăriteni, având peste munți tot ţinutul până la confluența 
Someselor, unde a înființat chiar o episcopie (la Vad) pentru neamul 
românesc din Transilvania. Ce însemna Domnul român pentru epoca 
sa se poate judeca mai bine din cuvintele acelora cu care încrucișase 
spada. Cronicarul polon Matia de Miechov, îl înălța în slavă: «O Şte- 
fane, bărbat minunat și victorios, care singur dintre toți principii 
veacului nostru putusi câștiga o biruintä atât de strălucită împotriva 

Fig. 26.— Locul luptelor mai însemnate 


Turcilor »1. De altfel, titlul de «cel Mare » i-a fost dat de un suveran 
contimporan: Stephanus ille Magnus ?. 

Peste un secol se arată a patra mare personalitate, Mihai Viteazul 
(1593—1601). Situaţia neamului românesc era acum și mai grea. Des- 
tiințând Ungaria (1526), Turcii ajunseseră cu hotarul lor aproape de 
porţile Vienei. Linia Dunării de jos n'o trecuseră încă deplin. Mihai 
al V-lea, reluând ideea cruciadai contra păgânilor, bate de mai multe 
ori pe Turci, se măsoară cu însuși Vizirul Sinan-Pasa care pusese în 
mijlocul oștirii sale, chiar steagul cel verde al Profetului, și-l frânge 





1 E vorba de cea dela Racova sau Podul Inalt. 
3 Scrisoarea Regelui Sigismund (Hurmuzachi, supl. II, p. 22 la I. Ursu, 
Ștefan cel Mare, 1925). 


www.dacoromanica.ro 5 


66 S. MEHEDINȚI 


(la Călugăreni). Dar iiindcă ușuratecul principe al Transilvaniei, deși 
supus Turcilor, umbla cu gânduri de prioritate, ba chiar voia să ră- 
stoarne pe Mihai, acesta trece repede munții, bate armata lui Sigis- 
mund Bathory si cuprinde pe seama sa Transilvania. Apoi, pentru a-și 
asigura spatele, e silit să cuprindă și Moldova, unde Polonii (care co- 
chetau cu Turcii) ajutaseră să capete tronul o creatură a lor. Astfel, 
împins de nevoile militare ale cruciadei, viteazul Domn se văzu stăpân 
peste toată Dacia Traiană. Izbutise în câteva campanii fulgerătoare, 


l P A 





Fig. 27. — Granița politică la 1800, la Dunărea-de-jos 


să reconstitue puterea politică a neamului său, dând Statului românesc 
centrul lui firesc, Transilvania. In 1600, el se încoronă la Alba Iulia, 
Domn al tuturor Românilor. 

Cum era si firesc, faima atâtor biruinte și lumina de meteor a ma- 
relui ostaș a sguduit sufletul tuturor țărilor vecine. Domnul român de- 
veni subiect de epopeie pentru neamurile creștine din răsăritul Euro- 
pei !, iar Papa Clement al VIII-lea, lăudându-l pentru ușurarea adusă 
crestinitätii, îl îndemna să treacă la catolicism (22 Aprilie 1600). Din 


1 Stavrinos, Les exploits de Michel le Brave, p. 17—127 (recueil de poëmes 


historiques, en grec vulgaire, relatif à la Turquie et aux Principautès Danu- 
biennes, Paris, ed. par Legrand). 

peninsula balcanică, unde era privit ca o minune, celebritatea lui trece 
în Italia si ajunge până în Spania, unde e înfățișat si pe scenă (Lope 
de Vega), iar împăratul Rudolf de Habsburg îl asemăna cu un «al 
doilea Alexandru cel Mare », ba istoricul german Bisselius îl compara 
și cu Arhanghelul Mihail 1. 

Toţi se așteptau acum la alungarea Turcilor din Europa. Misiona- 
rul Andrei Bobbi, un călugăr dominican, vedea în Mihai restauratorul 
imperiului roman de Răsărit, cu capitala în Constantinopole (25 Iunie 
1600). Din nenorocire, rivalitätile dintre creștini, slăbiciunea împăratu- 
lui Rudolf care se ocupa mai mult de astrologie decât de problema tur- 
cească, si mai ales intrigile Ungurilor din Transilvania încurcară 
viefa eroului. El fu asasinat. Mâna creștinilor puse capăt cruciadei 
contra Turcilor, iar mormântul martirului, așezat chiar pe locul unde 
fusese asasinat, la Turda, în mijlocul Transilvaniei, a devenit un simbol 
istoric pentru întregul neam românesc. 

Jertfele însă cu cât sunt mai grele, cu atâta aduc rod mai însem- 
nat, fie cât de târziu. Rezultatul s'a văzut abia în secolul al XIX-lea. 
Cu toate suferințele prin care trecuse neamul românesc, el a isbutit să 
ajungă la un rezultat vrednic de luat în seamă. Rând pe rând pieriseră 
de pe harta Europei toate statele vecine: perise Bulgaria, pierise Serbia, 
dispăruse Ungaria, ba si regatul Poloniei, rivalul de odinioară al puterii 
moscovite. Totuși, la 1800, pe harta Europei ființau — într'o situaţie 
foarte grea, dar se chiamă că existau — încă două principate române, Mol- 
dova și Muntenia, având Domnii lor. Moștenirea lui Stefan cel Mare 
şi a lui Mihai Viteazul politicește nu pierise cu totul. Dovadă că impulsul 
cel mai puternic pentru « Renașterea română » a fost dat tocmai de 
« Istoria vieţii lui Mihai Viteazul » scrisă de un genial tânăr, mort la 33 de 
ani 2. La 1829, Turcii părăsesc ultimele capete de pod pe malul stâng 
al Dunării, iar la 1878, când au fost definitiv alungaţi din linia Dunării, 
ca o tainică potrivire a soartei si un fel de simetrie a evenimentelor, s'a 
întâmplat că cel care a frânt rezistența armatei mahomedane la nord 
de Balcani (Plevna) a fost tocmai Domnul României, Carol I, coman- 
dant nu numai al armatei române, dar şi al celei rusești. Prin acest fapt 
de arme, a fost liberată și fațada de miazăzi a Statului român. El a adus 
depărtarea celui de al treilea element asiatic, Turcii. 

Ca o logică latentă a faptelor, putem observa că cele trei forțe asia- 
tice, care asediaseră atâtea secole cetatea carpatică, au căzut politi- 
cește, chiar în ordinea venirei lor în Europa: 


1 Ioannis Bisselii, ÆAetatis nostrae gestorum eminentium medulla historica, 
per aliquod septennia digestia. Ambergae apud Ioannem Burger anno DDCLXXV. 
2 N, Bălcescu (tł 1853). 

Cei dintâi sosiți, Maghiarii, au căzut în 1526, când Ungaria a dispărut 
de pe harta Europei. 

Al doilea element exotic, Tătarii, cu toată faima «hordei de aur», 
au căzut și ei, dar mai târziu. Ultimul lor chanat piere de pe hartă, la 
sfârşitul secolului al XVIII-lea. 

In sfârşit, la 1878, s'au retras si Turcii din Basinul Dunării de jos. 

Cetatea carpatică a ajuns astfel liberă, iar în 1918, după războiul 
mondial, statul legat de Carpaţi și-a regăsit pentru a treia oară centrul 
său geometric, Transilvania. Regele Ferdinand s'a putut încorona la 
Alba-Iulia, unde se încoronase cu trei secole mai înainte Mihai Vitea- 
zul. Cu alte cuvinte, factorul geografic și etnografic au dovedit încă 
odată puterea lor, potrivit vorbei lui Herder că «istoria nu-i decât 
geografie în mișcare ». 

De altfel, cât de firească a fost unirea tuturor Românilor într'un 
Singur stat se poate vedea și din următoarele: 

I. Nu numai Românii, dar și străinii (chiar unii dușmani ai popo- 
rului român) au preconizat reîntregirea Daciei, înainte de a se fi ivit 
« principiul naționalităților ». Pe lângă o seamă de Domni români 
(Şerban Cantacuzino, Constantin Brâncoveanu, Vasile Lupu, Gheor- 
ghe Duca) chiar și câțiva principi unguri (Gavriil Bathory, Gavriil 
Bethlen și Gheorghe Rakoczy al II-lea) au fost preocupaţi de ideea în- 
tregirii Daciei, ca ceva logic și necesar. Acelaș gând mijise şi în mintea 
țarinei Facterina și a lui Iosif al II-lea. 

2. Mai mult: Inainte de a fi pronunțat cineva cuvântul autodeter- 
minare, unii publiciști străini au prorocit unirea tuturor Românilor în- 
tr'un singur Stat. La 1875, Gambetta, preocupat de atitudinea Rusiei, 
scria următoarele: « Concep pentru răsăritul Europei o remaniere a ho- 
tarelor, care să înlesnească unirea tuturor Românilor în Regatul Ro- 
mâniei. Prin toți Românii, eu înţeleg pe cei din Bucovina, Ungaria 
(Transilvania) si chiar din Serbia și Macedonia 1. 

Si mai semnificativă este mărturisirea unui scriitor sas (Daniel Roth) 
care, tipărind la 1848 o broșură, preconizează o monarhie daco-română, 
arătând că unirea Moldovei și a Munteniei n'ar putea dura decât prin 
alipire cu Transilvania. Iar Sasilor, zicea el, o astfel de acțiune le-ar 
fi binevenită, « dorind să trăiască mai bucuros într'o unire cu Românii 
toleranfi, decât cu Ungurii cei crânceni ». 

3. Până si cartografii prevedeau acelaș lucru. Acuma o jumătate 
de secol, în textul ce însoțește atlasul lui F, Schrader, găsim acest 
comentariu caracteristic: « România este o țară al cărui centru, numit 


1 Paul Deschanel, Gambetta, Paris, 1929, p. 129. 

centru geografic, după analogia cu centrul de gravitate, cade înafară 
de teritoriul la care au mărginit-o până aci, evenimentele istorice; cu 
alte cuvinte, România, așa cum e azi, face impresia unei țări al cărui 
echilibru este instabil» (1891). 

Așa dar, fatalitätile geografice, etnografice și istorice împingeau 
deopotrivă la întregirea statului român, până va cuprinde la un loc 
tot pământul locuit de Români. Cât de firesc era acest lucru se poate 
constata și din mărturisirea unui învățat sas. Un eminent geograf, 
adânc cunoscător al pământului și al poporului din Carpaţi, mărturi- 
sește că neamul românesc, măcar că a trăit despărţit prin hotare nefi- 
rești, el totuși « înfățișează mai puţine deosebiri decât orice alt neam 
din Europa, ca port, limbă, ca fel de a cugeta, si de a trăi ». 1 

Incheind acum acest capitol de verificare istorică a celor spuse în 
capitolele precedente, se impune dela sine următoarea concluzie: 

a) Cetatea carpatică, fiind « bastionul » cel mai înaintat al Europei 
în fața lumii asiatice, trebuia atât prin condiţiile fizice, cât și prin așe- 
zarea ei, să dea naștere unui «popor de margine» (Randvolk) 2. 

b) Acest popor marginal a rezistat din antichitate și până azi tuturor 
năvălirilor din stepele vecine și a isbutit de trei ori în cursul secolelor 
să-și reconstitue unitatea sa politică. Fără Carpaţi, n'ar fi existat un 
neam și un stat românesc, iar lumea slavă s'ar fi întins până în Alpi, 
în deplină continuitate etnică și politică, după cum doresc panslaviștii, 

c) Ca rezultat al acestei lungi rezistențe, România formează azi o 
individualitate etnică și politică, dar e înconjurată din toate părțile de 
elemente slavo-mongole. Statul român continuă deci, prin forța lucruri- 
lor, rolul de « bastion » în fața istmului ponto-baltic, de unde începe 
spre răsărit cel mai mare stat continental al planetei, republica-sovie- 
tică sau ceea ce numește un învățat german « Siberia Mare» (Gross- 
Sibirien). 


1 H. Wachner, Europa (Sonderdruck aus Andre-Herderich-Sieger, Geo- 
graphie des Welthandels, Wien, 1926, p. 424). 

2 Zeitschrift für Geopolitik, 1938, p. 634. S. Mehedinţi, Der Zusammenhang 
der rumänischen Landschaft mit dem rumänischen Volke, (Sammlung von Vor- 
trägen die im Romanischen Seminar der Friedrich Wilhelms-Universitat zu 
Berlin gehalten wurden), Jena u. Leipzig, 1936, p. 4. 

VI 
CONCLUZIE ETNOGRAFICĂ ŞI GEOPOLITICĂ 


Pământul este casa de educare a 
genului omenesc 
C. Ritter 
Alături de civilizație (tehnica ma- 
terială), omenirea trăiește mai ales prin 
valorile spirituale care constituesc cul- 
tura 


Arătând locul pe care îl ocupă Transilvania în vieata poporului si 
a Statului român, am ținut socoteală si de unii factori sufleteşti, ca 
temeiu al rezistenței seculare a Românilor, 

Nu cumva privirea noastră a fost părtinitoare în latura aceasta? 

Ne dăm seama că orice caracterizare etnografică e grea. Chiar învă- 
țații cei mai obiectivi pot luneca uneori. Când a isbucnit războiul mon- 
dial, savanții celor două grupări de state au intrat și ei în conflict. Oa- 
meni de știință, deprinși până atunci să discute cu nepărtinire în con- 
grese internaționale, deodată au început să facă o sumă de afirmări 
cu totul subiective. Unii, de pildă, negau cultura Germanilor (ca și 
cum Goethe, Kant, Beethoven si alți corifei ai spiritului ar fi perit din 
amintirea omenirii) ; alții înfățișau pe Francezi ca un popor isprăvit, 
pe Englezi ca închinaţi exclusiv materiei, iar pe Italieni ca lipsiți de 
virtuți militare etc. etc. 

Astfel de caracterizări pripite pot fi atât de aproximative, încât ca 
să depărteze cu totul de realitate. Din contra, o caracterizare cu adevă- 
rat științifică cere numai decât o foarte atentă analiză. Metoda etno- 
grafilor ne impune să ținem seama de un vast complex de fapte: 
de civilizaţia poporului respectiv (locuință, îmbrăcăminte, nutriment, 
mijloace de circulație și toată tehnica materială, prin care acel popor 
s'a legat de mediul său geografic — ba încă si de particularitätile 

somatice si dispozițiile organice, căpătate în această muncă de necontenitä 
adaptare locală). Apoi trebue să ținem seama și de cultura, adică de suma 
tuturor creațiilor intelectuale prin care poporul de care e vorba a căutat 
să se pună în armonie nu numai cu universul fizic, dar si cu cel psichic 
(știința, arta, etica). Iar o astfel de analiză e vădit lucru că nu poate fi 
împlinită de oricine și oricând. I se cere celui care o încearcă o foarte 
largă experiență (întemeiată pe o intuiție directă a gloatei etnice de 
studiat), precum si o reală nepărtinire (ca a lui Nansen, Amundsen și 
Rasmussen, când au descris vieata Eskimosilor). Din contra, caracte- 
rizările globale, scoase numai din cărți, sunt mai totdeauna superficiale, 
iar uneori de-a-dreptul caricaturale, când se amestecă și interese de or- 
din politic, prejudecăţi sociale și alte cauze de eroare. 

De aceea, pentru a ne apropia cât mai mult de adevăr, vom ține 
seamă întâi de toate de mărturii neutrale. Incepem cu cele mai vechi, 

In antichitate, neamul din Carpaţi ajunsese vestit prin aceste însu- 
şiri: prin statornicie (montibus inhaerent) prin credința în nemurire 
(Herodot întrebuințează epitetul « nemuritori») și prin idealism. Doc- 
trina lui Zamolxe afirma primatul sufletului: numai cine are sufletul 
sănătos poate păstra şi sănătatea corpului. Ca urmare a acestui principiu, 
admirat și de înțeleptul pedagog Socrate, şi a credinței în nemurire, 
Dacii mergeau la război cu cel mai mare curaj (ad mortem paratissimi). 
După lupta dela Tapae, împăratul Traian a trebuit să dea și cămășile 
lui ca să ajungă pansamente pentru numărul mare al legionarilor 
răniți. Mai târziu, alt împărat, Julian Apostatul socotea pe Daci ca 
cei mai viteji ostași... Departe dea se asemăna cu barbarii, ei erau 
consideraţi ca foarte apropiați de Eleni și de Romani, în latura sufle- 
tească 1, 

Cu toate că aprecierile acestea superlative durează timp de o mie 
de ani (dela Herodot până la Jordanes) si cu toate că vin din partea 
străinilor: Greci, Romani, Goti etc., metoda etnografică ne impune 
întrebarea: nu cumva e la mijloc şi o exagerare? Din întâmplare, veri- 
ficarea mărturiilor vechi se poate face și azi, măcar în parte. Avem la 
îndemână documente pe cari nimeni nu le poate contesta. Columna 
lui Traian este si azi în ființă, iar din cercetarea acestei cronici săpată 
în piatră, rezultă că frângerea poporului dac a fost în adevăr o tragedie 
fără pereche în antichitate. 

Căderea Troiei, o poveste frumoasă. Ruinarea Catarginei (descrisă 
de Polybiu, care era de față), o ruşine, din cauza lasitätii acelui oraș de 


1 Omnibus barbaris, Getae sapientiores semper extiterunt Graecisque pene 
consimiles (Jordanes, De Getarum sive Gothorum origine et rebus gestis, V, 40), 

negustori egoiști. Asediul însă și arderea Sarmisegetuzei, o tragedie reală, 
fără seamăn în toată istoria antică. Când legiunile romane pătrund 
până în munții unde erau cetăţile cele mai tari ale Dacilor, apărate 
nu numai de ostași, dar și de femeile lor, Decebal și generalii săi își dau 
singuri moartea, spre a nu cădea în mâinile învingătorului. Iar Dacii 
liberi, din regiunile necuprinse de Romani, au continuat să dea lovituri 
imperiului, până ce Aurelian a părăsit Dacia. Abia urmașul său, Probus, 
ajunge la împăcare cu neamul dacic (omnes geticos populos în amicitiam 
recepit). 

Cu astfel de însușiri nu e așa dar de mirare că cetatea carpatică 
şi-a păstrat individualitatea ei în tot cursul istoriei antice. 


Si în Evul Mediu, latura sufletească a jucat un mare rol în păstrarea 
neamului din Carpaţi. Pe lângă ușurința de a merge la moarte (appetitus 
mortis), doctrina lui Zamolxe cu privire la primatul sufletului a mai 
avut și o altă urmare: o parte dintre Daci duceau o vieatä foarte fru- 
gală (capnobaţii) înclinată spre ascetism, un fenomen necunoscut în 
țările Mediteranei si, cu atât mai putin la barbarii din Nordul Europei. 
Astfel, poporul din Carpaţi s'a aflat mai pregătit decât altele pentru 
primirea Evangheliei. Am putea spune că Dacii erau «aproape creștini 
înainte de creștinism ». Noua învățătură s'a răspândit aci mai lesne, iar 
când legiunile s'au retras (271 d. Chr.) pe lângă limba latină și tradiția 
juridică a Romanilor, a mai rămas ca sprijin al populaţiei din Carpaţi 
şi religia. Basilica, adică Tribunalul roman, a devenit «biserică » creș- 
tină ; judecătorul (judex) a devenit «judeţ», cu înţelesul îndoit: și 
judecător, și împărțire administrativă etc. Am relevat mai sus (p. 46) 
această prefacere. Aci subliniem numai faptul că elementul sufletesc 
a fost și el un factor care a contribuit la închegarea și consolidarea 
neamului românesc. Iar lucrul acesta se poate vedea si mai bine 
din analiza folklorului, o fântână de informație nu se poate mai 
autentică. 

Deocamdată, ne mărginim a cita un singur document: mărturia 
italianului Ant. Bonfinius, istoricul Ungariei din epoca regelui Matei 
Corvin. «Dacă va socoti cineva bine nävälirile necontenite ale Sar- 
matilor și ale Gotilor, apoi revărsările Hunilor, ale Vandalilor și Gepi- 
zilor, ale Germanilor si Longobarzilor, cum nu se va minuna foarte că 
sau păstrat până acuma, între Daci sau Geti, urmele limbii latine? 
Astfel s'au luptat Românii, în cât par a se fi războit mai mult pentru 
păstrarea limbii decât pentru vieajà ». 

Așa dar, sufletul, adică limba latină, religia creștină, tradiția romană 
şi creatiunea folklorică (despre care va fi vorba îndată) au fost sprijinul 
cel mai tare al neamului din Carpaţi în cea mai mare parte a evului 
mediu. 


* 


S'a ivit apoi, Prima Renastere (1400—1700). Pentru a explica 
rezistența Românilor față de întreitul asalt al Ungurilor, Tätarilor și 
Turcilor, trebue să ținem seama nu numai de faptele înșirate mai sus 
și de psichologia poporului român, ci și de o împrejurare specială, 
ivirea câtorva personalități în adevăr reprezentative: Mircea cel Bătrân, 
urmașul Marelui Basarab, întemeetorul dinastiei din Muntenia, de Ioan 
Corvin, Ștefan cel Mare și Mihai Viteazul. Un istoric foarte ager, cum 
a fost Burckhardt, a observat cu drept cuvânt că «un popor nu are în 
orice epocă tot ce-i trebue» ; sunt timpuri cărora le lipsesc oamenii mari, și 
sunt altele când oamenilor le lipsește o epocă potrivită cu puterea si 
talentele lor. Poporul român, fiind așezat « în calea räutätilor » a întâm- 
pinat mari greutăți, dar a avut si un noroc: s'a nimerit să aibă la înde- 
mână patru mari personalități, tocmai în timpul cel mai critic pentru 
el si pentru Europa, adică în momentul expansiunii mahomedane. 
Insă a hotărît, nu numai spada, ci si un alt factor: fondul sufletesc 
al vechii pietäti a Dacilor, relevată de Strabo. 

In adevăr, e caracteristică pentru Romani cumpätarea după biruintä 
și resemnarea în timpuri grele. Cel mai vestit ostaș al neamului, Stefan 
cel Mare, a sărbătorit toate biruintele sale în chip steroetip: zidind o 
biserică după fiecare izbândă asupra dușmanilor, iar după luptă, porun- 
cind post şi rugăciune în toată țara! Oprea cu cea mai mare asprime 
să i se atribue lui victoria, măcar că lua parte în persoană la lovitura 
decisivă și chiar moartea dintr'o rană i s'a tras. Relevăm această ati- 
tudine, fiindcă nu e numai o trăsătură individuală, ci e caracteristică 
pentru întregul neam carpatic; dovadă că Românii n'au făcut nicio 
expediție de cucerire, ci numai războiu pentru apărarea pământului 
lor 1, 

Tot așa de caracteristic e faptul că Românii n'au cunoscut în țara 
lor, niciun räzboiu confesional. Neutralitatea față de credințele altora 


1 Din hotarele lui, Românul n'a esit decât pentru a respinge invazia străină, 
Punctul cel mai depărtat atins de o armată românească, a fost Przemysl (pe 
San) într'o expediţie pentru a pedepsi călcarea graniței de către Poloni, pe timpul 
lui Ștefan cel Mare; apoi Budapesta (1919) ca urmare a răsboiului început de 
Bela Kun. 

este exprimată prin zicătoarea populară: fiecare cu legea lui (adică cu 
religia lui). Atât de reală e toleranța, încât chiar ereticii persecutați 
aiurea au fost primiți în țările românești, fără nicio condiție. 

După ce Hus a fost osândit la moarte prin arderea pe rug, Husiţii 
din Ungaria și Polonia au aflat scăparea în Moldova. Iar când regele 
polon Vladislav a cerut alungarea lor, Alexandru cel Bun (1400—1432) 
n'a dat urmare cererii, ci i-a lăsat în pace pe pribegi. 

Lucrul acesta e cu atât mai impresionant, cu cât la Români biserica 
a ţinut loc chiar de lege civilă. După retragerea legiunilor romane, 
tradiția juridică romană și creștinismul arhaic al locuitorilor din Car- 
pati au format un fel de constituție nescrisă, care s'a numit mai târziu 
«legea românească, ori obiceiul pământului» sau jus valachicum în 
documente, Câtă valoare avea dreptul nescris, şi cât de intim era legat 
de credințele religioase se poate vedea din acest fapt: când nici jude- 
cătorul (jude sau județ) ajutat de bătrânii satului («oameni buni și 
bătrâni ») nici Domnul nu putea deslega un proces încurcat, atunci se 
făcea apel la ultima instanță: autoritatea blestemului bisericesc, un 
act public, de o solemnitate care îngheţa sufletele. Iar procedura aceasta 
s'a păstrat până în secolul al XVII-lea. Pentru a termina socoteala 
unor bani publici, cei răspunzători au fost aduși «înaintea adunării a 
toată țara; preoții, în sfinte odăjdii îmbrăcaţi si cu făcliile aprinse în 
mână, au făcut groaznic si înfricoșat blestem, apoi au stins făcliile, 
cum este legea jurământului ». Atât de marc cra autoritatea si deci auto- 
nomia « legii românești » încât Ungurii au luat măsuri ca « preoții valahi 
să nu mai afurisească ». 

Am citat aceste fapte, să se vadă că rezistența atât de îndelungată 
a Românilor a avut un mare temei si în coeziunea lor sufletească. Aceasta 
i-a apărat nu numai în epoca năvălirilor barbarilor, dar și față de încer- 
cările de prozelitism ale creștinilor de alte confesiuni. Jesuitul Antonio 
Possevino, cunoscător de aproape al împrejurărilor din Transilvania, 
a rămas uimit de îndărătnicia cu care Românii rămâneau « statornici 
în legea și ritul lor». Aceeași statornicie au arătat-o și în apărarea 
limbei. (Am amintit cuvântul lui Bonfinius, istoricul regelui Matei 
Corvin, care spusese: « Asa s'au luptat Românii, încât pare că s'au 
războit mai mult pentru păstrarea limbii decât pentru vieață »). 

Faptele acestea arată lămurit că n'au fost numai condiţiile geo- 
grafice ale pământului, care explică continuitatea elementului etnic din 
Carpaţi, ci și anume caractere sufletești ale poporului, în mijlocul unor 
împrejurări atât de grele. Unui învățat german (Albrecht Wirth), 
neamul românesc îi face impresia unni izvor ca cele din Jura și Karst 
care izbucnesc dintr'odată puternic de sub pământ, «ca să nu se mai 

ascundă niciodată ». Reînvierea politică la 1300, cu Marele Basarab, 
întemeietorul dinastiei Basarabilor și biruitorul regelui Ungariei Carol 
Robert, dă în adevăr impresia de putere a unui izvor karstic. Dar 
comparatia e potrivită numai pentru istoric, ca înșirare de docu- 
mente, nu si din punct de vedere etnografic. Un popor nu începe a 
trăi, când începe istoricul a-i scrie vieata. Lipsa documentelor nu 
înseamnă lipsa obiectului. Despre Albanezi (ca să luăm numai un singur 
exemplu mai apropiat) nu găsim documente, o bună parte din evul 
mediu. Urmează oare de aci că Albanezii pieriseră de pe fața pămân- 
tului? La fel e cazul și cu Românii. Renașterea lor atât de impresio- 
nantă, după epoca umbrită a evului mediu, se explică, între altele, şi 
prin caracterele sufletești mai sus înșirate: cumpătare în toate împreju- 
rärile si neutralitate față de credințele altora. 

Apoi, când organizarea lor politică se consolidează, sufletul etnic 
s'a simțit înviorat si prin ciocnirile din ce în ce mai întetite cu Turcii. 
Biruinta în războaie este un tonic, de câte ori motivele luptei sunt 
drepte. Faima celor patru personalități reprezentative (p. 71) pretuite 
în chip excepțional de străini şi chiar de dușmani, a fost un alt sprijin. 
Astfel, încetul cu încetul, conștiința unității etnice s'a întărit. Reîn- 
vierea bisericească (înființarea unei episcopii române la Vad și a unei 
mitropolii române la Alba Iulia) ținând piept propagandei catolice, 
apoi calvine, si tipărirea Noului Testament în limba română tocmai 
în Transilvania, toate acestea au contribuit la afirmarea individuali- 
tății neamului românesc ca organism istoric, legat de Carpaţi si de 
Dunărea de jos. De altă parte, transhumanta pastorilor care sträbä- 
teau fără hotar toată întinderea pământului românesc, contribui și 
ea să întărească unitatea limbii, prin faptul că unul și același graiu 
circula peste tot si era înțeles de toți Românii. Pe când într'atâtea țări 
europene, gloata e împărțită în dialecte, a căror deosebire face uneori 
cu neputinţă înțelegerea între oameni de același neam, la Români 
greutatea aceasta nu există. 

In rezumat: cu toate că unele hotare silnice i-au despărțit, sufletul, 
limba și religia i-a unit până într'atât, că chiar elementele alogene, 
care au poposit pe pământul Daciei, au trebuit să recunoască precăderea 
blocului etnic românesc. Secuii de pildă, priveau pe Ștefan cel Mare, 
ca adevăratul lor protector. Iar Brașovenii, deși germani, scriau ace- 
luiasi Domn astfel: « Multă supunere si închinăciune aducem întâi de 
toate Măriei Tale ». Parcă ai fost ales şi trimis de Dumnezeu pentru câr- 
numirea şi apărarea Transilvaniei (26 Aprilie 1479). 

Se înțelege, n'au lipsit nici părerile nefavorabile, mai ales dacă 
ținem seama că Românii fiind ortodoxi, erau considerați ca eretici. 

Apoi interesul social si politic de a-i ține în servitute trebuia să des- 
tepte în chip firesc si pornirea de a-i calomnia. Jar explicarea e foarte 
firească: cel care face nedreptate cuiva, îl si urăște pe cel nedreptăţit | 
Aceasta e logica păcatului: vinovatul are iluzia că-și scade cu ceva vina, 
urînd și calomniind victima... 

Era firesc să se întâmple așa si cu Românii. Cu toate meritele sale 
în lupta contra Turcilor, loan Corvin fusese pentru nobilii maghiari, 
« câinele de valah », iar fiul său a fost chiar ucis. Dar și mai grozavă 
a fost pornirea contra lui Mihai Viteazul. Cronicarul Szamoskâzy îl 
acopere cu toate injuriile. Eroul care făcuse unirea Românilor într'un 
singur Stat, ca să poarte cu puteri mai mari cruciada contra Turcilor, 
scrisese împăratului Rudolf aceste caracteristice cuvinte: « Pentru 
binele creștinătății sunt gata a pătimi orice, lăsând în mâna lui 
Dumnezeu răzbunarea cauzei mele ». Totuşi, a fost asasinat, apoi si 
calomniat. 

Tot așa a pätit și Ursu Nicola (Horia) capul revoluției din 1784. 
După frângerea pe roată, a fost pus în rândul tâlharilor. Dar moartea 
creștinului care, în ajunul schingiuirii, iertase pe trădători și dușmani, 
făcuse atâta impresie asupra oamenilor de cultură, încât un intelectual 
din Irlanda, care ştia ce înseamnă suferința unui neam nedreptăţit, s'a 
crezut dator să adreseze chiar împăratului Iosif, o scrisoare de pro- 
testare. 

In toate epocile, alături de gunoiul omenesc, se găsesc și oameni 
cu conștiința atât de curată, încât se feresc de minciună si de calomnie, 
ca si de necurätenia fizică. Aceştia nu pot fi decât nepärtinitori. Jar 
manifestări la fel s'au văzut si mai târziu cu privire la Români. Inșirăm 
numai câteva: Profesorul sas Andreas Wellman, ca unul care cunoștea 
de aproape pe Români, a scris în 1843 următoarele: « In națiunea română 
zace sămânța bogată a unui popor pe care îl așteaptă un viitor frumos 
și mare, dacă însușirile sale de căpetenie se vor desvolta cum se cuvine ». 
In același an, în dieta dela Cluj, patriotul ungur baronul Wesselenyi, 
făcea această patetică mărturisire: « Viitorul este mai întunecat decât 
noaptea ochilor mei (era orb). Dar eu cred că numai pacea și întele- 
gerea pot să ne mântue... Românii merită o simpatie specială, iar 
numele de Român, nu trebue să le fie refuzat! fiindcă ei sunt ade- 
väratii urmași ai Romanilor și este în interesul nostru să se întâlnească 
cu noi, de oarece, ca și noi, sunt izolaţi în această parte», oratorul făcea 
aluzie la întinderea neamurilor slave, între cari Românii, ca si Ungurii 


1 In batjocură, Românilor li se zice Valahi (Welsch) cuvânt necunoscut de 
gloata poporului român. 

sunt cuprinși ca o insuläl, Reamitim și părerea lui Daniel Roth 
(p. 66) si a eroicului Ștefan Ludvig Roth, care a plătit cu vieata 
obiectivitatea sa de păstor credincios adevărului în toate împre- 
jurările 2, 

Am citat aci aceste păreri numai spre a vedea cât de grea este sar- 
cina caracterizării etnografice a oricărui popor. In ce privește pe Români, 
putem însă lăsa la o parte toate marturiile mai vechi. E, destul să ne 
întoarcem ochii spre un document recent, al cărui cuprins nu mai 
poate fi pus la îndoială ca obiectivitate și competență, fiindcă por- 
nește numai dela oameni de știință. 

Un filolog german, împreună cu alți specialiști, şi-a dat osteneala să 
facă un studiu comparativ asupra neamurilor cari se găseau în nume- 
roasele lagăre de prizonieri din Germania. Erau acolo reprezentanți 
ai tuturor țărilor, din Indo-China până în Franţa si în Canada. Sa 
îndreptat deci spre un lagăr din Silezia, unde știa că va găsi prizonieri 
vorbind toate limbile derivate din latină. Intre aceștia erau si multi 
Români. Iată mărturisirea filologului, într'o operă publicată după 
războiu, în colaborare cu mai multi oameni de specialitate: 

« Din capul locului, trebue să mărturisim că, pretutindeni, am găsit 
la neamurile romanice (adică la prizonierii lor din diferitele lagăre) 
cea mai mare bunăvoință. Impotrivire nu sa pomenit nicăieri, cel 
mult sfială față de aparatul fotografic. Indată însă ce li se arată oame- 
nilor că e vorba de o cercetare științifică și că socotelile militare sunt 
lăsate la o parte, după câteva zile de trai împreună prizonierii, căpătau 
încredere. Ici și colo se mai auzeau încă unele vorbe de îndoială, bănuind 
unii că ar fi ceva pus la cale tot de militari. Camarades, ça n'a rien à 
faire avec la defense nationale! Lămurirea aceasta dată de cei cari înte- 
legeau în adevăr de ce e vorba ne-a deschis îndată peste tot însăși inima 
prizonierilor » 8. 


1 Incă de atunci prevăzătorul om politic proorocise că, dacă Ungurii nu vor 
fi toleranti, hotarele Ungariei vor fi îngustate până la șesul unde täbärâserä 
triburile lui Arpad, la sosirea lor în Europa — ceea ce s'a și întâmplat după 
războiul mondial. 

2 La 1842, când Ungurii sovinisti făceau încercări desperate să introducă 
limba maghiară în administrația Transilvaniei, ţară deosebită de Ungaria, 
pastorul saxon Ştefan Ludvig Roth, în mijlocul Dietei dela Cluj, a declarat 
categoric, că «limba comună nu poate fi nici cea ungurească, nici cea germană, 
ci numai cea română, fiindcă este singura limbă de circulație în această țară». 
Roth a fost condamnat la moarte și executat în Cluj. 

3 Unter fremden Völkern, herausgegeben von Wilhelm Doegen, P. 339, 349, 
$. u., Berlin, 1925 (o colecție de 3r de studii despre neamurile Europene si 
din alte continente, amestecate atunci în războiul mondial). 

Când cercetarea a ajuns până în lagărul Românilor, iată cum suna 
mărturisirea filologului german: 

« Oamenii aceștia făceau împresia unei depline striviri: înfometați 
și cu hainele rupte pe ei. Sosiseră nu de mult în lagăr si se vedeau bine 
urmele lipsurilor suferite în călătoria lor prin Austria, unde fuseseră 
lăsați aproape fără nicio îngrijire. Administrația lagărului avusese 
destulă greutate până să facă rânduială între acești oaspeţi balcanici. 
E drept că-i venise în ajutor trei ofițeri români, foarte întelegätori, 
cari conduceau aceste turme de copii cu un singur semn de mână. Era 
lucru înduioșător să vezi cum pot niște ființe omeneşti să urmeze pe 
conducătorul lor, întocmai ca oile pe un păstor ». Iar povestirea se des- 
fășură astfel: 

«Când am ajuns în lagăr, generalul comandant ne-a întrebat: 
Adică ce vă gândiţi să faceţi cu turma nenorocitilor acestora, care mor 
ca muștele? I-am răspuns: Noi cercetam sufletul poporului român în 
cântecele și basmele sale. 

« Atunci, bunul bătrân dădu din cap si prieteneste ne-a răspuns 
glumind: Domnilor, zadarnic vă pierdeţi timpul, deoarece oamenii 
aceștia n'au suflet. Sa dovedit si în această împrejurare, cum se în- 
tâmplă de multe ori ce lucru tragic si ce lipsă de înțelegere se poate 
ivi când graiul nu poate stabili o legătură între cel de sus si cel de jos». 
Filologului însă care le înțelegea limba și, timp de luni de zile s'a adâncit 
în vieata sufletească a acestor prizonieri, i s'a deschis înainte o lume 
nouă. «In nicio secțiune din întreaga comisie privitoare la popoarele 
romanice, n'am întâlnit atâta bogăţie de cântece lirice absolut proprii 
si romanțe, și povestiri epice, legende şi cântări religioase, cântece de 
nuntă şi de dans, bocete pentru morți şi descântece etc. Puhoiul (die 
Flut) vieţii lor tainice îl ascundeau în inima lor acei oameni oacheși ai 
câmpiei dunărene, care păruseră la început că sunt lipsiți de orice 
cultură » 

«Cei mai mulți erau analfabeți, dar recitau cântecele și basmele 
lor — chiar cele mai lungi — cu o neclintită siguranță. Ni s'a întâmplat 
ca un povestitor să ne înșire un basm lung de peste un ceas, fără să 
schimbe cuvintele — când l-am rugat să-l repete. Scrisesem (stenogra- 
fic) povestirea, iar a doua zi, am putut să controlăm textul scris ascul- 
tând vorbă cu vorbă repetarea basmului ». Asta în Silesia. 

«La Mannheim, ne-a pironit atenția o altă colonie de Români din 
Basarabia. Aproape toți înalți, sprinteni și cântând niște cântece 
foarte duioase, în care era vorba de dorul de casă si de iubire; am găsit 
la ei si unele cântece originale pentru Crăciun » Când e vorba de fol- 
klorul muzical, putem aminti chiar părerea unui Ungur. Profesorul 

Bela Bartok, un zelos cercetător al muzicii din răsăritul Europei, se 
exprimă astfel: 

« Dintre toate popoarele din Ungaria, Românii sunt aceia care au 
păstrat mai neatinsă forma primitivă a muzicii lor »!. Particularitätile 
ei sunt acestea: 

Mai întâi, arhaismul. « Muzica populară românească și mai ales me- 
lodiile vocale arată mai totdeauna un caracter arhaic» 2. Lucrul «s'ar 
putea explica în parte prin tendințele conservatoare ale populației din 
satele româneşti » 3. 

In al doilea rând e impresionantă marea lor varietate. « Melodiile 
unui ținut sunt cu totul necunoscute în alte ținuturi (românești). Ba 
încă la capătul de nord al Transilvaniei e o provincie, Maramureșul, al 
cărui material melodic se deosebește în așa măsură de al celorlalte re- 
giuni, încât ai crede că este al unui popor dela o mare depărtare» 4, 
« Culegând pe teritoriul unguresc sau slovac, cu grijă și silintä, melo- 
diile, să zicem, din două sau trei sate vecine, dobândim sub o formă 
cam condensată muzica întregului ținut... Dar, în alt loc, chiar 
la o depărtare de 100 km găsim aceiaşi bogăţie locală, însă totalitatea 
melodiilor nu se deosebeşte de a ținutului precedent... Din contra, 
în ținuturile românești, ca să descoperim alte melodii, suntem siliți să 
ne ducem într'o regiune de caracter dialectal diferit. Jar acolo, dimpo- 
trivă, melodiile regiunii precedente sunt cu totul necunoscute, și așa 
mai departe » 5. Românii au numai la Apus de Carpaţi 6 regiuni muzi- 
cale deosebite, iar melodiile « întregului popor român din Transilvania 
nu se găsesc la alte popoare» (p. 23). « Structura lor si fioriturile lor sunt 
cu totul deosebite ». « Nu se găsesc urme de ceva asemănător nici la po- 
poarele vecine, și nici la popoarele depărtate » (p. 25). Când e vorba de 
Colinde, aceeași constatare: « Materialul românesc privitor la cântecele 
de Crăciun este incomparabil mai bogat decât al popoarelor vecine » 6. 


1 Von allen Völkern Ungarns sind die Rumänen diejenigen, welche die 
wahrscheinlichste Urform ihres Musicirens am verhăltnismăssig unberiihrtesten 
beibehalten haben (Béla Bartók, Der Musikdialekt der Rumänen von Hunyad, 
Zeitschrift für Musikwissenschaft, Leipzig, 1920, p. 352). 

3 Das neue Musiklexicon, Berlin 1926, p. 546. 

3 Béla Bartók, La musique populaire des Hongrois et des peuples voisins, 
Budapest, 1937, p. 28. 

4 Béla Bartôk, Rumänische Volksmusik (in Schweizerische Sängerzeitung, 
Berlin, 1933). 

5 Béla Bartók, La musique populaire des Hongrois et des peuples voisins, 
Budapest, 1937, P- 21 $. u. 

6 Béla Bartók, Melodien der rumänischen Colinde (Weinachtslieder), 484 
Melodien mit einem einleitenden Ansatz, Wien, 1935. 

In al treilea rând, e vrednică de relevat originalitatea. Vorbind de 
melodiile tipice ale Maramureșului, acelaș specialist afirmă că «ele sunt 
necunoscute la popoarele vecine, așa că origina lor rămâne o problemă 
deschisă. Până la deslegarea ei, trebue să le privim ca proprietate ori- 
ginală a Românilor din Maramureș » 1. 

Am subliniat în deosebi muzica, fiindcă este una dintre cele mai 
clare expresii ale artei populare. Cercetătorul care a studiat atâta timp 
folklorul muzical românesc relevă cu drept cuvânt că «arta populară 
din sate moare, îndată ce producția ei încetează de a fi spontană, adică 
poporul nu-și alege (creiază) singur arta sa » (p. 21). Asa dar, arhaismul, 
varietatea și lipsa de asemănare a muzicii românești cu a vecinilor sunt 
dovezi vădite că aci e vorba de o străveche legătură între om și mediul 
său geografic. 

Se înțelege, una e știința și alta e patima politică, socială sau con- 
fesională. Oamenii de știință, care cercetau lagărele prizonierilor, unde 
erau nu numai Români, ci toate neamurile Europei, s'au mărginit să 
caracterizeze poporul român după documente, considerând folklorul ca 
oglinda cea mai credincioasă a sufletului unui neam. 

De atunci sau mai adăugat însă si alte fapte — nu se poate 
mai semnificative pentru o exactă caracterizare etnografică a 
Românilor. 

După războiul mondial, poporul român a isbutit să-și întregească 
hotarele. Care a fost atitudinea gloatei românești în acel moment de 
izbândă? 

După atâtea suferințe din partea regimului feudal al Ungurilor; 
după atâta prigonire a școalei și a bisericei, cei care nu uitaseră asasi- 
narea lui Mihai Viteazul, frângerea pe roată a lui Ursu Nicola Horia și 
spânzurarea tribunilor revoluției dela 1848, ar fi trebuit să se lase cu- 
prinși de o reacțiune cât mai sângeroasă împotriva asupritorilor de odi- 
nioară. Când în Rusia, Spania și alte țări, sau întâmplat sub ochii 
noștri ce s'a întâmplat între oameni de acelaș neam, cu aceiași limbă 
Și aceiași religie, ar fi fost de așteptat ca Românii să tăbărească dușmă- 
nește asupra minorităţii ungurești, străină ca rasă, confesiune și limbă, 
apoi și risipită — prin urmare fără nicio putință de apărare. 

Adevărul se știe: nicăieri, nici un act de răsbunare. Din contra, ca 
o ironie a împrejurărilor, armata română ocupând Budapesta, după 
războiul început de Bela Kun, a scăpat Ungaria de teroarea comu- 


1 « Müssen wir sie als urspriingliches Eigentum der Maramureserer Rumă- 
nen betrachten ». Cf. Bela Bartók, Volksmusik der Rumänen von Maramureș, 
1923 (Sammelbănde fiir vergleichende Musikwissenschaft, vierter Band, p. XIV), 

nistă. Populația maghiară, prin consiliul deputaţilor din Szolnoc, a 
mulțumit în chip public, la 27 Septemvrie 1919, comandantului român 
pentru grija arătată față de localnici. Astfel, s'a verificat în fața lumii 
întregi atitudinea omenească a Românilor. 

Iar cui i se pare atitudinea aceasta ca o excepție, iată un fapt de un 
caracter general: când sa făcut după război, o mare reformă agrară, 
prin împărțirea moșiilor mai mari la țărani, statul român a dat ogor 
sătenilor fără să-i întrebe de neam, de confesiune sau de credință politică. 
Faţă de naționalismul exclusiv al celor care merg uneori până la colo- 
nizarea cu sila, Românii nici nu s'au atins de satele minoritarilor, ase- 
zati în Transilvania pe timpul regimului unguresc, tocmai cu scopul 
de a stirbi continuitatea teritorială a poporului român. 

La fel au procedat în ce privește școala. De unde Românilor nu li 
se îngăduia de Unguri să aibă decât 1 liceu, 2 gimnazii și nicio institu- 
tie de învățământ universitar, Maghiarii au azi în România, 17 licee, 
25 de gimnazii, 649 de școli primare, 1 școală normală pentru grădinițe 
de copii, 6 școli normale de învățători si învățătoare, 4 şcoli supe- 
rioare agricole, 3 licee comerciale și 4 academii teologice. Insiräm ci- 
frele, fiindcă altfel lucrul ar fi de necrezut. 

La fel si cu biserica. Iată o constatare făcută în Parlament, la 1930, 
de capul bisericii române: 

« Statul român cheltueste din bugetul său anual 109 de lei pentru un 
greco-catolic, 101 lei pentru un musulman, 105 lei pentru un reformat 
ungur, 164 lei pentru un unitar ungur, iar pentru un român ortodox, 
numai 70 de lei. Ungurii unitarieni au 1 preot la 650 de oameni, Ungurii 
reformaţi au I la 751 enoriași, greco-catolici 1 la 800; Sasii evanghelici 
1 la 914; romano-catolicii 1 la 1240, iar Românii ortodoxi x la 
1740 »1, 

Lăsăm cititorului sarcina de a căuta singur în ce țări se mai pot 
afla situaţii asemănătoare cu aceasta. 

Oamenii cu reală nepărtinire au mărturisit fără înconjur deplina 
lealitate a poporului românesc. Iar pentru elementul german, atitu- 
tudinea Românilor a fost de-a-dreptul salvatoare. Sate întregi din Ba- 
nat și Satmar, unde Svabii fuseseră maghiarizați sub presiunea statului 
unguresc, s'au putut întrema, organizându-și școli cu limba germană 
si putându-se folosi în biserici de limba maternă. Publicisti însemnați 
din Germania și de aiurea au recunoscut fățiș purtarea cavalereascä a 
Românilor. Profesorul St. Wieser din Careii Mari a mărturisit (1936 





1 Revista Fundațiilor Regale, 1 Iunie 1940, p. 571. 

Dec. 16): « Dacă stăpânirea maghiară ar mai fi durat, cu siguranță po- 
porul nostru ar fi fost azi stins ca națiune, Ziua de 1 Decemvrie 1918 
(unirea cu România) a însemnat reînvierea națională a poporului ger- 
man din Transilvania », iar Hatzfelder Zeitung, în Februarie 1937, face 
această mărturisire « Să mulțumim lui Dumnezeu că apartinem Româ- 
niei. In Ungaria, Germanul este încă și azi (...cuvânt de ocară). Dacă 
va fi nevoe, de a jertfi sânge si avere pentru întregirea hotarelor actuale 
ale patriei române, Svabii vor fi cei dintâi care se vor aduna sub dra- 
pelul românesc, pe care îl vor apăra până la ultima lor suflare »!, 

Pentru caracterizarea etnografică a poporului român, credem că 
faptele acestea sunt de ajuns. 

Pentru omul de știință, ar mai rămâne acuma doar o singură între- 
bare: cum s'a desvoltat la neamul din Carpaţi, această unitate de 
caracter? 

Pe lângă anume dispoziții sufletești, moștenite din tulpina dacică 
si relevate încă din antichitate (de Herodot, Strabo si de alții), de bună 
seamă lucrul se explică și prin suferințele inevitabile la un popor așe- 
zat «în calea räutätilor », adică a invaziilor. 

Mărgăritarele, cum se știe, sunt produsul unor răni cicatrizate. Ca 
o compensare pentru atâtea nenorociri câte s'au perindat pe pământul 
Daciei, neamul carpatic a ajuns până azi la următoarele rezultate: 

1. Un folklor de o bogăţie excepțională: o poezie populară cu creaţii 
unice, pretuite si de străini; o muzică cu melodii de o duioșie rară; un 
port rural de o valoare artistică (cusăturile) aproape fără egal; o pic- 
tură bisericească considerată de istoricii artei (Strzygowski) ca un 
tezaur nepretuit. 

2. O literatură în plină desvoltare, care a dat la iveală pe unul din 
cei trei-patru poeti-filozofi ai omenirii (tradus în 25 de limbi europene 
Şi extra-europene). 

3. In latura politică, a isbutit de trei ori să facă unitatea neamului 
într'un hotar corespunzător cetății carpatice și vechii Dacii a lui Traian. 

In rezumat: 

Transilvania, stând în mijlocul cetății muntoase, cu care se termină 
Europa în fața istmului ponto-baltic, și deci a Asiei, este, cum s'a 
spus, «bastionul» răsăritean al continentului nostru (das Bollwerk 
Europas). 

Din punct de vedere orografic, climatic, hidrografic, antropogeo- 
grafic, preistoric, istoric si etnografic, ea este sâmburele statului român, 
iar poporul român, înconjurat de neamuri slavo-mongolice, împlinește 


1 Citat din Universul, 14.11.1937. 

prin așezarea sa la capătul diagonalei Rin-Dunăre, o sarcină de interes 
geopolitic, asigurând libera circulație prin gurile celui mai însemnat 
fluviu european 1, 2. 


1 Când tipărirea acestei lucrări se apropia de sfârșit, Rusia Sovietică a 
smuls din nou României jumătate din Moldova, adică o provincie pe care Rușii 
o numesc Basarabia, prezentând-o ca ceva deosebit pe hartă. Prin această 
mutare silnică de hotar, problema gurilor Dunării a intrat iarăşi într'o fază 
critică. 

Testamentul lui Petru cel Mare, care punea ca țintă a Rusiei cucerirea 
Constantinopolei şi ocuparea strâmtorilor (Bosfor şi Dardanele) iese deplin la 
iveală, dar cu mai multă gravitate decât oricând. Pe timpul țarului Petru, 
Rusia abia ajunsese cu hotarul la Nipru. Tocmai la sfârşitul secolului al XVIII 
(1793) a atins râul Nistru, devenind vecină cu pământul românesc. Insă n'a 
zăbovit mult nici la Nistru, ci peste 20 de ani, a sărit tocmai la Prut (1812) 
smulgând astfel jumătate din Moldova, sub cuvânt că o ia după o luptă cu 
Turcii, nu cu Moldovenii! La 1856, după războiul Crimeii, Europa, ca să apere 
Dunărea, i-a silit pe Ruşi să dea Românilor Basarabia, adică partea de miazăzi 
a Moldovei. Insă la 1878, Rusia a smuls-o iarăși. Insfârşit, la 1917, când revo- 
lufia rusă a disolvat vechea Rusie și a proclamat libertatea tuturor natiilor din 
conglomeratul țarist, Moldovenii au organizat republica lor deosebită, care în 
anul următor, 1918, s'a unit cu vechea țară, de care rămăsese deslipită timp 
de 106 ani. ; 

Anul trecut, dupä atacul contra Finlandei si presiunea asupra Estoniei, 
Letoniei, Lituaniei si ocuparea unei mari părți din Polonia, se simţea că va urma 
un act de silnicie împotriva României. In adevăr, echilibrul european fiind 
turburat în apusul continentului, Ruşii s'au apropiat iarăși de gurile Dunării, 
răpind pentru a treia oară un pământ cu care nu fuseseră nici măcar vecini 
Până la 1793. 

Cum însă gurile Dunării sunt punctul vital al diagonalei Rin—Dunäre 
(fluviu care e socotit ca da opta mare» a Europei), evenimentul acesta nu are 
numai interes local, ci priveşte relațiile economice dintre țările apusului și ale 
Europei de mijloc cu ale întregului Orient european şi asiatic. Așa dar, 
vecinătatea Rusiei cu Dunărea este un fapt de însemnătate geopolitică. 

2 Lucrarea apărând şi în versiune germană și italiană nu e însoțită de rezu- 
matul obișnuit în una din limbile germană, italiană, franceză sau engleză. 


www.dacoromanica.ro à 


INDICE 


Alba Iulia, adunarea Românilor din 
1918, 60. 

America, coloniile Românilor Ardeleni, 
59. 


Asia, granița ei spre Europa, 6. 


Banffy Désider, duce o politică sovi- 
nistä, 59. 

Bartok Bela, despre muzica româneascä, 
79—80. 

Bartoli, teorii asupra limbii regiunilor 
periferice, 26. 

Basarabia, văzută din nou de Rusi, 
83 n. 1. 

Bertoni G., despre Atlasul Lingvistic 
Român, 30. 

Bethlen N., descrie transhumanta Tran- 
silvănenilor, 35—6. 

Bonfinius, despre limba românească, 72. 

Budapesta, acceptă deslipirea Ardea- 
lului de Ungaria înainte de Trianon, 


60. 
* 


Carpaţii, simetria cetăţii lor, 8. 

ceramica preistorică, şi ceramica rurală 
de azi, 22. 

Cholnoky Jenö, despre cetatea carpa- 
tică, 10; arată caracterul istoriei 
Transilvaniei, 37. 

creştinismul, la Români, 48. 

cuminecătură, vechimea şi răspândirea 
cuvântului, 28—9. 


Dacia, ideia unității ei în decursul tim- 
purilor moderne, 68—9. 


Dacii, portul lor şi al țăranilor ardeleni, 
16—7; însușirile lor, 71—2. 

Doegen, despre Români, 77—8. 

Doja George, răscoala lui, 57. 


Ecaterina II, despre Dacia nouă, 68. 

Eckhardt Fr., trasează granițele etnice 
maghiare, 59—60. 

Europa, granița spre Asia, 6. 


focul viu, la Români, 23. 


Gambetta, propune unirea tuturor Ro- 
mânilor, 68. 

Gamillscheg E., despre patria primi- 
tivă a Românilor, 30—1. 


Hatzfelder Zeitung, descrie regimul ro- 
mânesc față de populațiile germane, 
82. 

Hirschfeld, stabileşte caracterele Româ- 
nilor după sânge, 19. 


Ioan Corvin, apărător al creştinătăţii, 
64. 

Iosif II, despre Românii din Ardeal, 
57—8; e pentru refacerea politică a 
unității Daciei, 68. 

Iud I., laudă Atlasul Lingvistic Ro- 
mân, 26. 


Jaberg K., la fel, 30. 

judeţ, vechimea şi răspândirea cuvân- 
tului, 29. 

jus valachicum, în Ardeal, 55. 


www.dacoromanica.ro 


INDICE 85 


Lebzelter, despre Ardeleni, 19. 


Meyer-Liibke W., studii asupra arhais- 
mului limbei române, 25—6. 

Mihai Viteazul, apărător al crestinitätii, 
65—7. 

Mircea cel Bătrân si Turcii, 63—4. 


Netzhammer R., caracterizează harta 
României, 9. 


păstor, în apusul Transilvaniei, 26—7. 

pedestru, răspândirea cuvântului, 28. 

Pittard E., despre strămoșii Dacilor, 
18—0. 


Rohlfs G., despre Atlasul Lingvistic 
Român, 30. 

România, clima, 11-2; centrul de greu- 
tate al țării, 68—0. 

Românii, pe malurile Balatonului, 36; 
rolul lor în Europa, 44—69; din Ar- 
deal fug în America, 59; și barbarii, 
73—4; văzuţi de filologul Doegen, 
77; şcolile lor sub Unguri, 81. 

Roth Daniel, preconizează unirea Ar- 
dealului cu Moldova si Valahia, 68. 

Roth Şt. Ludvig, despre Români, 77. 

Rudolf II, despre Mihai Viteazul, 76. 

Rusia Sovietică, răpește din nou Ba- 
sarabia, 83 n. I. 


Schrader F., despre centrul României, 
68—9. 

Secuii, legaţi de România, 38. 

statul român, continuitatea lui, 67. 

Szamoskôzy, despre Mihai Viteazul, 76. 

Szemere B., despre Românii din Ar- 
deal, 58. 


Szöke M., arată legăturile Secuilor cu 
România, 38. 


Stefan cel Mare, apărător al crestinä- 
tăţii, 64—5. 
Svabii, sub Unguri, 82. 


Tătarii, durata năvălirilor lor în Bu- 
ropa, 62. 

Timocul, regiune românească veche, 49. 

Tisa, lunca băltoasă, graniță între Ro- 
mâni și Unguri, 36. 

transhumanta, în Transilvania, 34. 

Transilvania, rolul ei în cadrul Româ- 
niei, 5, 7—8, 10; bastion al Europei 
în fața Asiei, 6; casa apelor Româ- 
niei, 13—4; vatra poporului român, 
15 şi urm.; patria primitivă a Româ- 
nilor, 30—1; transhumanta locală, 
34; are o istorie proprie, 37; devine 
prosperă după unirea cu România, 
38—41. 

Turcii, în Europa, 62—8. 

Turda, Turidava, 31. 

Turidava, Turda, 31. 

Tuulio O. I., despre Atlasul Lingvistic 
Român, 30. 


Ungaria, granițele ei etnice, 6o. 
Ungurii, în Europa, 52—3; şcolile şi 
bisericile lor sub Români, 8r. 


Wartburg W. v., despre Atlasul Lin- 
gvistic Român, 26. 

Wellman A., despre viitorul Românilor, 
76. 

Wesselenyi, despre Români, 76—7. 

Wieser Șt., înfățișează prigoana ma- 
ghiară contra Şvabilor, 8r—2. 

Wirt A., despre Români, 74—5. 


www.dacoromanica.ro 


LISTA FIGURILOR 


1. Locul Transilvaniei în cadrul României ......... : 5 
2. Transilvania este sâmburele orografic al pământului r românesc 7 
3. Carpații — fără ținutul Transilvaniei 8 
4. Sigiliul Societății Regale de pe din România , 9 
5. Clima României . ana i să ELERE 12 
6. Intinderea ñearanlui românesc tent dè Carpați rata agora arie iza 15 
7. Portul țăranilor dela munte.................................., 17 
8. Daci pe Columna lui Traian ...... A 18 
9. Vas preistoric descoperit de curând la poalele. Carpaților sise 19 
10. Oale de tip arhaic, lucrate de țărani numai cu mâna. re 20 
11. Regiunea din Valea Maramuresului, cu ceramicä lucratä ia hak E 2I 
12. Aprinderea focului viu prin frecarea lemnelor ,.........,.,...... 23 
13. Răspândirea ceramicei de tip preistoric și de tip roman ........ 24 
14. Regiunea pe unde femeile poartă vasele pe cap,................ 25 
15. Intinderea cuvântului păcurar ....................,.,,,,,,,.... 26 
16. Intinderea cuvântului pedestru .............,.,,,................ 27 
17. Intinderea cuvântului june .................................... 27 
18. Intinderea cuvântului cuminecătură ............................ 28 
19. Intinderea cuvântuluijudet , ,.................,.....,.,..,... 29 
20. Nordwestliches rumänisches Kerngebiet ........ 31 
21. Harta lui Szekfü, având distribuirea industriei mari i în Uskara la 
JOTO eead aas Ze E Ca au a E item 41 
22. Invaziile spre Dacia în antichitate . ni EE cd ad EE ET 43 
23. Invazii asiatice ...........................,:.., ii SI 
24. Roirea Maghiarilor din câmpia Panoniei în țările dimprejür sas 53 
25. Ducatul Fägärasului, al Amlasului si posesiunile Domnilor moldo- 
veni ......, i D here are: iai een else ocara ăia E ne ete tn aci aie 63 
26. Locul fuptelor mal foaie: E TE E El i OEE EEES 65 
27. Granița politică la 1800, la Dunărea de Jos EEE E E E E 66 


www.dacoromanica.ro 


CUPRINSUL 


Pagina 

Ce este Transilvania?, . . . . . . . . . . . . . . . . . . . . 5 
I. Transilvania este centrul orografic al pământului românesc . . , 6 
II. Transilvania este centrul regiunii cu climat dacic . . . . . . . II 


III. Transilvania este centrul sistemului hidrografic al României . . . 13 

IV. Transilvania este centrul etnografic, antropogeografic, istoric si 
economic al poporului român .. . s. s sosoo . . . . . . . 15 
A) Fapte etnografice . . . . . . . . . . . . . . . . . . 16 
B) Fapte antropologice . . . . . . . . . . . . . . . . . . 17 
C) Fapte preistorice. . . . . . . . . . . . . . . . . . . . 21 
D) Fapte linguistice . . . . . . . . . . . . . . . . . . . . 25 
E) Fapte istorice . . . s.es . . . .. . . . . . . . . . . 31 
F) Fapte economice. . . . . . . . . . . . . . . . . . . . 33 

V. Transilvania este sâmburele statului român şi bastionul Europei în 


fața Asiei, gow . . . . . . . .  .... DS sis en re ac ul 42 
VI. Concluzie : Caracterizare etnografică si privire geopolitică . . . . . 70 
Indice: s soe 4 4 4 à 4 es à à aie ui... 
Lista figurilor. . . . . oe es . . . . . . . . . . . , , . + 86 


www.dacoromanica.ro 


www.dacoromanica.ro 


